hotchpotch/miracl-hf-unified huggingface dataset:
পশ্চিম আফ্রিকার সময়
পশ্চিম আফ্রিকার সময়, বা WAT, একটি সময় অঞ্চল যেটি পশ্চিম-মধ্য আফ্রিকাতে মেনে চলা হয়। (যদিও বেনিনের পশ্চিমের দেশগুলি, পরিবর্তে অনুসরণ করে)। এই সময় অঞ্চল ইউটিসি থেকে ১ ঘণ্টা এগিয়ে (), যেটি কেন্দ্রীয় ইউরোপীয় সময়-এর সমান যখন দিবালোক সংরক্ষণ সময় পালন করে না। এটি পশ্চিম আফ্রিকার অন্যন্য দেশ পালন করে না, (তারা ইউটিসি সময় মেনে চলে)।
এই সময় অঞ্চলের অধিকাংশ এলাকা নিরক্ষরেখা বরাবর, তাই এই এলাকায় দিনের দৈর্ঘ্যের বিশেষ তারতম্য নেই, সুতরাং দিবালোক সংরক্ষণ সময় পালন করা হয় না। ব্যাতিক্রম, শুধু লিবিয়া এবং নামিবিয়া, যারা পশ্চিম আফ্রিকা গ্রীষ্মকালীন সময় (WAST) () গ্রীষ্মকালে মেনে চলে (লিবিয়াতে মার্চের শেষ থেকে অক্টোবরের শেষ এবং নামিবিয়াতে সেপ্টেম্বরের শুরুতে এপ্রিলের শুরু পর্যন্ত)।
যেসব দেশে পশ্চিম আফ্রিকার সময় মেনে চলা হয়ঃ
বাংলাদেশের সিরামিক শিল্প
বেঙ্গল ফাইন সিরামিক লিমিটেড বাংলাদেশের প্রথম পোড়ামাটির তৈরি পণ্যের উৎপাদক। এই কোম্পানি ১৯৮৬ সালে চালু হয়।
শাইনপুকুর সিরামিক ১৯৯৭ সালে স্থাপিত হয়। দেশের প্রয়োজনের প্রায় শতকরা ৬০ ভাগ পণ্য এই কোম্পানি উতপাদন করে।
হিমসাগর
হিমসাগর পশ্চিমবঙ্গের একটি বিখ্যাত আম। এছাড়া বাংলাদেশের রাজশাহী জেলাতেও এই আমের চাষ হয়। এই আমের মিষ্টি সুগন্ধ ও স্বাদ পৃথিবীর অন্যান্য আমের থেকে ভিন্ন। তাই সারা পৃথিবীতে স্বাদ ও গন্ধের জন্য এই আম বানিজ্যিক ভাবে বহুল পরিমানে চাষ করা হয় । হিমসাগর আম এতোই জনপ্রিয় যে , এই আমকে আমের রাজা বলা হয় । এই আমের ভিতরের রং হলুদ ও কমলা(রং) এবং কোন আঁশ নেই ।
হিমসাগর আম জুন মাসে গাছে পাকতে শুরু করে এবং জুনের শেষের দিকে পূর্ণ বাজারজাত করা হয় । এই আম ভারতের নদীয়া , মুর্শিদাবাদ , মালদহ এবং হুগলীতে চাষ করা হয় ।
একটি স্বাভাবিক আমের ওজন ২৫০ থেকে ৩৫০ গ্রাম হয়ে থাকে যার ৭৭ শতাংশই হল আম বাকি ৩৩ শতাংশ আমের আটি । এটি আমের একটি ভাল বিশিষ্ট । হিমসাগর আমের স্বাদ অন্যান্য জনপ্রিয় আম আল্পফন্স ও ল্যাংড়া আমের থেকে ভাল । এই আমকে ভালবেসে ১০০+ লেখক কবিতা লিখেছেন । ভারত ও বাঙলায় এই আম ছাড়া গ্রীষ্মকাল ভাবাই যায় না ।
এই আম ভারতের ভৌগোলিক অস্তিত্বের ইঙ্গিত দেয় । তাই এই আমকে ভারতের ভৌগোলিক অস্তিত্বের ইঙ্গিত হিসাবে নির্বাচন করা হয়েছে । এই আমের নিবন্ধন সংখ্যা ১১২ ।
গোয়ার জেলাসমূহের তালিকা
গোয়া ভারতের ক্ষুদ্রতম এবং জনসংখ্যার হিসেবে ভারতের চতুর্থ ক্ষুদ্রতম প্রদেশ। বর্তমানে গোয়া ২টি জেলায় বিনস্ত্য।
জম্মু ও কাশ্মীরের জেলাসমূহের তালিকা
জম্মু ও কাশ্মীর ভারতের একটি রাজ্য। এই রাজ্যটি প্রধানত হিমালয় পার্বত্য অঞ্চলে অবস্থিত। জম্মু ও কাশ্মীর ২২টি জেলা ও ৩টি বিভাগে বিভক্ত।
২০১৬ আইসিসি অনূর্ধ্ব-১৯ ক্রিকেট বিশ্বকাপের স্কোয়াড
এটি ২০১৬ আইসিসি অনূর্ধ্ব-১৯ ক্রিকেট বিশ্বকাপ-এর অংশগ্রহণকারী ১৬টি দলের স্কোয়াডের তালিকা।
২০১৫ সালের ২৩ ডিসেম্বর বাংলাদেশ অনূর্ধ্ব-১৯ দল ঘোষণা করা হয়:
কোচ: মোহাম্মদ মিজানুর রহমান
কোচ: রান্গারিরাই মান্যান্দে
স্কটল্যান্ড ২২ ডিসেম্বর ২০১৫ সালে তাঁদের দল ঘোষণা করে। স্কট ক্যামেরনকে মূল দলে নেয়া হলে, কিন্তু পরে তিনি আঘাতপ্রাপ্ত হলে তার পরিবর্তে ক্যামেরন স্লোম্যানকে নেয়া হয়।
কোচ: গর্ডন ড্রুমন্ড এবং সেডরিক ইংলিশ২১ ডিসেম্বর ২০১৫ তারিখে দক্ষিণ আফ্রিকা তাদের দল ঘোষণা করে।
কোচ: লরেন্স ম্যাহালেন
কোচ: দৌলত আহমেদজাই
কোচ: এরোল বার্রো
পাকিস্তান ১৯ ডিসেম্বর ২০১৫ সালে তাঁদের দল ঘোষণা করে।
কোচ: মুহাম্মদ মাসরুর
শ্রীলঙ্কা ২৩ ডিসেম্বর ২০১৫ সালে তাঁদের দল ঘোষণা করে।
কোচ: রজার বিজেসুরিয়া
ইংল্যান্ড ২২ ডিসেম্বর ২০১৫ সালে তাঁদের দল ঘোষণা করে।
কোচ: অ্যান্ডি হারি
কোচ: শেন জার্গেনসেন
ওয়েস্ট ইন্ডিজ ৩১ ডিসেম্বর ২০১৫ সালে তাঁদের দল ঘোষণা করে।
কোচ: গ্রেয়েম ওয়েস্ট
কোচ: স্টিফেন ম্যানগোগো
২০১৫ সালের ২২ ডিসেম্বর ভারত অনূর্ধ্ব-১৯ দল ঘোষণা করে।
কোচ: রাহুল দ্রাবিড়
৬ জানুয়ারি ২০১৬ তারিখে অস্ট্রেলিয়া নিজেদেরকে প্রত্যাহার করে নিলে আয়ারল্যান্ডকে টুর্নামেন্টে যোগ করা হয়। এর দুইদিন পর তারা তাঁদের দল ঘোষণা করে।
কোচ: রায়ান ঈগলসন
কোচ: জগৎ তামাত্তা
নিউজিল্যান্ড ২০১৫ সালের ২৪ ডিসেম্বর অনূর্ধ্ব-১৯ দল ঘোষণা করে।
কোচ: বব কার্টার
অস্ট্রেলিয়া তাঁদের দল ১৯ ডিসেম্বর ২০১৫ সালে ঘোষণা করে। কিন্তু, ৫ জানুয়ারি ২০১৬ তারিখে ক্রিকেট অস্ট্রেলিয়া নিরাপত্তার কারণ দেখিয়ে এই বিশ্বকাপ থেকে নিজেদের প্রত্যাহার করে নেয়। অস্ট্রেলিয়ার দল নিম্নলিখিত খেলোয়াড়দের নিয়ে গঠিত ছিল: ওয়েস আগার, মাইকেল কর্ম্যাক, কাইল গার্ডিনার, জর্ডান গাউচি, ব্রুক গেস্ট, ডেভিড গ্রান্ট, স্যাম গ্রিমওয়েইড, স্যাম হারপার, লিয়াম হ্যাচার, ক্লিন্ট হিঞ্চলিফ, হেনরি হান্ট, কালেব জেওয়েল, জনাথন মেরলো, অর্জুন নায়ার, টম ও'ডোনেল, জন্টে প্যাটিসন, প্যাট্রিক পেইজ, জাই রিচার্ডসন, জেসন সংঘ, বেন টেলর এবং হেনরি থর্নটন।
অ্যাডিলেড স্ট্রাইকার্স
দি অ্যাডিলেড স্ট্রাইকার্স একটি অস্ট্রেলিয়ার পেশাদার ক্রিকেট দল যেটি অস্ট্রেলিয়ার ঘরোয়া টুয়েন্টি২০ ক্রিকেট প্রতিযোগিতা হিসেবে বিগ ব্যাশ লিগে প্রতিনিধিত্ব করে থাকে। স্ট্রাইকার্স দক্ষিণ অস্ট্রেলিয়া রাজ্যেভিত্তিক একটি দল এবং বিগ ব্যাশ লীগ-এ এডিলেড এর হয়ে প্রতিনিধিত্ব করে থাকে। দলটির ঘরোয়া মাঠ হল অ্যাডিলেড ওভাল। স্ট্রাইকার্স দলটি নীল ঝুমকাফুল রংয়ের পোশাক পরিধান করে তার সাথে ওয়েস্ট এন্ড ড্রটের লোগোর সংমিশ্রণ রয়েছে। ২০১১ সালে সাউদার্ন রেডব্যাকসের উত্তরসূরী হিসেবে বিগ ব্যাশ লিগের খেলার জন্য দলটি গঠণ করা হয়।
অস্ট্রেলিয়া ঘরোয়া টুয়েন্টি২০ ক্রিকেট প্রতিযোগিতার জন্য অ্যাডিলেড স্ট্রাইকার্সকে ২০১১ সালে বিগ ব্যাশ লীগ এ প্রতিনিধিত্ব করার জন্য গঠণ করা হয়।
কাইরুয়ান জামে মসজিদ
কাইরুয়ান জামে মসজিদ তিউনিসিয়ার কাইরুয়ান নগরের বেশ পুরনো ও ঐতিহ্যবাহী একটি মসজিদ। এটি উকবা মসজিদ নামেও পরিচিত।
মসজিদটি ৬৭০ সালে আরব সেনানায়ক উকবা ইবনে নাফি কর্তৃক কাইরুয়ান নগরীতে প্রতিষ্ঠিত হয়। মসজিদের বিস্তৃতি প্রায় ৯,০০০ বর্গমিটার এলাকাজুড়ে এবং এই মসজিদটি মুসলিম বিশ্বের প্রাচীনতম মসজিদ হিসাবে পরিচিত। পরবর্তীকালে এটি মাগরিবে স্থাপিত অন্যান্য মসজিদের মডেল হিসেবে গণ্য হয়। কাইরুয়ান জামে মসজিদ উত্তর আফ্রিকার চিত্তাকর্ষক ও বৃহৎ স্থাপনার মধ্যে অন্যতম। মসজিদটির পরিসীমা প্রায় ৪০৫ মিটার (১৩২৮ ফিট)
হাটবোয়ালিয়া মাধ্যমিক বিদ্যালয়
হাটবোয়ালিয়া মাধ্যমিক বিদ্যালয়
Hatboalia high school হল চুয়াডাঙ্গা জেলার আলমডাঙ্গা উপজেলার একটি উচ্চ বিদ্যালয়l।
হাটবোয়ালিয়া মাধ্যমিক বিদ্যালয় ১৯২৫ সালে প্রতিষ্টিত."Enamul Haque ১৪:১৬, ১৪ মার্চ ২০১৭ (ইউটিসি)"
২০১৫ আইসিসি অনূর্ধ্ব-১৯ ক্রিকেট বিশ্বকাপ বাছাইপর্ব
২০১৫ আইসিসি অনূর্ধ্ব-১৯ ক্রিকেট বিশ্বকাপ বাছাইপর্ব হল একটি আন্তর্জাতিক ক্রিকেট প্রতিযোগিতা যা, ২০১৫-২০১৬ আন্তর্জাতিক ক্রিকেটের অংশ হিসাবে ১৪-২২ সেপ্টেম্বর ২০১৫ মালয়েশিয়ায় অনুষ্ঠিত হয়। প্রতিযোগিতাটি মূলত নেপালে অনুষ্ঠিত হওয়ার কথা ছিল, কিন্তু এপ্রিল ২০১৫ নেপালের ভূমিকম্পের জন্য তা মালয়েশিয়ায় স্থানান্তর করা হয়। ফাইনালে আয়ারল্যান্ডকে হারিয়ে নেপাল বাংলাদেশে অনুষ্ঠিত ২০১৬ আইসিসি অনূর্ধ্ব-১৯ ক্রিকেট বিশ্বকাপ-এ জায়গা করে নেয়।
পাঁচটি আঞ্চলিক বাছাইপর্ব টুর্নামেন্টের দ্বিতীয়-স্থানের দল এই বাছাইপর্বের খেলার সুযোগ পায়::
নিম্নলিখিত টেবিলটি এই আসরের সর্বাধিক রান সংগ্রাহকের তালিকা।
উংস: ইএসপিএন ক্রিকইনফো
নিম্নলিখিত টেবিলটি এই আসরের সর্বাধিক উইকেট সংগ্রাহকের তালিকা।
উৎস: ইএসপিএন ক্রিকইনফো
codice_1 অস্ট্রেলিয়া না খেলার সিদ্ধান্ত নিলে তাদের পরিবর্তে আয়ারল্যান্ড সুযোগ পায়।
মেক ইন ইন্ডিয়া
মেক ইন ইন্ডিয়া ভারত সরকারের একটি সদর্থক উদ্যোগ। এটি মুলত বিদেশি বহুজাতিক সংস্থাকে ভারতে তাদের পণ্য উৎপাদন করতে উৎসাহিত করার একটি প্রয়াস। ২৫শে সেপ্টেম্বর ২০১৪(৮ই আশ্বিন ১৪২১) সালে প্রধানমন্ত্রী নরেন্দ্র মোদী ভারতকে বিশ্বব্যাপী বিদেশি বিনিয়গের এক পীঠস্থান হিসাবে পরিচিতি দিতে মেক ইন ইন্ডিয়ার সূচনা করেন যা ভবিষ্যতে আমেরিকা যুক্তরাষ্ট্র চিন সহ সমস্ত দেশকে পিছনে ফেলে দেবে।.
প্রধানমন্ত্রী নরেন্দ্র মোদী ২৫শে সেপ্টেম্বর ২০১৪ সালে বিজ্ঞান ভবনে আয়োজিত একটি অনুষ্ঠানে মেক ইন ইন্ডিয়ার সূচনা করেন। ২৯শে ডিসেম্বর ২০১৪ সালে শিল্পনীতি ও উন্নয়ন দপ্তর আয়োজিত একটি সভায় প্রধানমন্ত্রী মোদী এবং তার সভাসদবর্গ(cabinet ministers), সকল রাজ্যের মুখ্যসচিব, বিভিন্ন শিল্পপতি উপস্থিত ছিলেন।
এটির সূচনার মুখ্য উদ্দেশ্য হল ভারতের অর্থনীতির ভিত্তি ২৫ টি বিভাগে কর্মসংস্থান ও গুণগত নৈপুন্যতা-দক্ষতা বৃদ্ধি করা।. শুধু গুণগত নিপুণতাই নয় একি সঙ্গে পরিবেশ বান্ধবতার উপরেও জোর দেওয়া হয়েছে। এই উদ্যোগের মাধ্যমে ভারতে আর্থিক বিনিয়োগের সাথে প্রযুক্তিক বিনিয়োগও আশা করা হচ্ছে।
মেক ইন ইন্ডিয়ার এই অভিযানকে পরিকল্পনাকে রূপ দিয়েছে মার্কিন বিজ্ঞাপন সংস্থা Wieden+Kennedy।
এই উদ্যোগের আওতায় থাকা ২৫টি বিভাগের পুস্তিকা এবং ওয়েব পোর্টাল উন্মোচিত হয়েছে। এই উদ্যোগ চালু করার আগে বিভিন্ন খাতে বিদেশী বিনিয়োগের পথ শিথিল করা হয়েছে। লাইসেন্সের জন্য আবেদন অনলাইন উপলব্ধ করা হয়েছে এবং লাইসেন্স বৈধতা তিন বছর বৃদ্ধি করা হয়েছে। এছাড়াও অন্যান্য আরও কিছু নিয়ম ও পদ্ধতি শিথিল করা হয়েছে।.
২০১৪এর আগস্ট মাসে ভারতের মন্ত্রিপরিষদ(Cabinet of India) প্রতিরক্ষা ক্ষেত্রে ৪৯% এবং ভারতীয় রেলের পরিকাঠামো গঠনে ১০০% সরাসরি বিদেশি বিনিয়োগের(FDI) অনুমোদন দিয়েছে। এর আগে প্রতিরক্ষা ক্ষেত্রে ২৬% এবং রেলে কোন বিদেশি বিনিয়োগের অনুমোদন ছিল না। ভারতের প্রতিরক্ষা ক্ষেত্রে বিদেশি আমদানি কমানোর আশা করা হচ্ছে। আগে একটি মাত্র ভারতীয় কোম্পানি ৫১% বাজার দখল করে রাখতে পারত, বর্তমানে একাধিক কোম্পানির ক্ষেত্রে সেই সুবিধা আছে।
সেপ্টেম্বর ২০১৪ থেকে নভেম্বর ২০১৫ এর মধ্যে ভারত সরকার বিভিন্ন সংস্থার কাছ থেকে ইলেকট্রনিক্সের বিভিন্ন যন্ত্রাংশ তৈরির জন্য ₹১.২০ লক্ষ কোটি বিনিয়োগের প্রস্তাব পেয়েছে।
এপ্রিল-জুন'১৫ এই তিন মাসের মধ্যে ভারতে বিক্রিত স্মার্টফোনের ২৪.৮%ই হল ভারতে উৎপাদিত, যা এর আগের তিন মাসের তুলনায় ১৯.৯% বৃদ্ধি পেয়েছে।
ভারতীয় অর্থনীতির নিম্নলিখিত বিষয় গুলোর উপরে মেক ইন ইন্ডিয়া গুরুত্ব দিয়েছে:
জাতীয় সড়ক ১২ (ভারত)
১২ নং জাতীয় সড়ক উত্তর কলকাতার দমদম থেকে উত্তর দিনাজপুরের ডালখোলা পর্যন্ত চলে গেছে। এটি ডালখোলায় ২৭ নং জাতীয় সড়কের সঙ্গে যুক্ত হয়েছে। এই জাতীয় সড়কটি উত্তর চব্বিশ পরগনা, নদিয়া,মুর্শিদাবাদ, মালদা, উত্তর দিনাজপুর জেলার দিয়ে ৪৪৩.৫ কিমি পথ অতিক্রম করে ডালখোলায় ৩১ নং জাতী সড়কে পৌঁছেচে।
১২ নং জতীয় সড়কটির সম্প্রসারনের কাজ চলছে বর্তমানে। এই সড়কটির ৬০ শতাংশের বেশি কাজ সম্পূর্ণ হয়েছে। বাকি কাজ দ্রুত সম্পূর্ণ হবে।এঈ মহাসড়কটি কে বর্তমানে ২ লেন থেকে চার লেনে উন্নিত করা হচ্ছে।
উপ্পাদা জামদানি শাড়ী
উপ্পাদা জামদানি শাড়ী একপ্রকারের সিল্কজাত হাতে বোনা শাড়ী, যা অন্ধ্রপ্রদেশ রাজ্যের পূর্ব গোদাবরী জেলার অঞ্চলে পাওয়া যায়। উপ্পাদা বুনন পদ্ধতিকে জামদানি বলা হয় এবং এটি খুবই পুরানো বুনন পদ্ধতি। এই ফেব্রিক উতকৃষ্ট মানের এবং স্বমহিমায় বিরাজমান। উপ্পাদা জামদানি শাড়ির আঁচল সিল্কের উপর সোনালী এবং রূপোলী জরির কাজের জন্য বিখ্যাত এবং এই শাড়ি হাল্কা ওজনবিশিষ্ট হয়। এই হস্তশিল্প ভারতের ভৌগোলিক অস্তিত্বের ইঙ্গিত দেয়।
"জামদানি" পার্সিয়ান শব্দজাত Jam (জাম) যার অর্থ ফুল (flower) এবং Dani (দানি) কথাটির অর্থ হল পাত্র (Vase)।
উপ্পাদা জামদানি বুননের উৎপত্তি ৩০০ বছরেরও আগে। ভারতে এই প্রকার সিল্ক জামদানি বুননের পৃষ্টপোষক হলেন পিটাপুরাম, ভেঙ্কাটাগিরি এবং বব্বিলি অঞ্চলের মহারাজারা। এই উপ্পাদা শাড়ী রাজকীয় পরিবারের মহিলারা শুধুমাত্র ব্যবহার করতেন এবং রাজপরিবার ব্যতীত অন্য কোন পরিবারের এই শাড়ি ব্যবহার করা নিষিদ্ধ ছিল। সেই সময় এই উপ্পাদা জামদানি শাড়ি শুধুমাত্র সুতি দিয়ে তৈরী হত এবং সেই শাড়িতে বিশুদ্ধ সোনা এবং রূপোর জরি ব্যবহার করা হতো।
ঘনশ্যাম সারোদে একজন বয়ন শিল্পী ১৯৮৮ সালে এই পুরানো বয়ন পদ্ধতিকে নতুন করে পূনঃআরোপিত করেন এবং এই নতুন ব্যান্ড "উপ্পাদা জামদানি শাড়ী" হিসাবে তৈরী হয়। ভারতে এই জামদানি বুনন বয়ন শিল্পের জগতে বিশেষ ভাবে পুরস্কৃত। ভিক্টোরিয়া এবং লন্ডনের অ্যালবার্ট জাদুঘরে জামদানি কাজের সুন্দর সুন্দর শাড়ি সংরক্ষিত আছে।
উপ্পাদা জামদানি সিল্ক বিশেষত উপ্পাদা গ্রাম, কথাপাল্লি, আমিনাবাদ, মুলাপেটা, রাভিন্দ্রাপুরাম, কোমারাগিরি ছাড়াও ভারতের অন্ধ্রপ্রদেশ রাজ্যের পূর্ব গোদাবরী জেলার সমগ্র কথাপাল্লি এলাকার উৎপাদন।
আর্থার অ্যাশ
আর্থার রবার্ট অ্যাশ, জুনিয়র (জন্ম: ১০ জুলাই, ১৯৪৩ - মৃত্যু: ৬ ফেব্রুয়ারি, ১৯৯৩) ভার্জিনিয়ার রিচমন্ড এলাকায় জন্মগ্রহণকারী বিখ্যাত মার্কিন পেশাদার টেনিস তারকা ছিলেন। সমগ্র খেলোয়াড়ী জীবনে তিনি তিনবার গ্র্যান্ড স্ল্যাম টেনিসের শিরোপা লাভ করেন। এরফলে বিশ্বের ১নং খেলোয়াড়সহ মার্কিন যুক্তরাষ্ট্রের সেরা টেনিস তারকায় পরিণত হয়েছিলেন আর্থার অ্যাশ।
প্রথম আফ্রিকান কৃষ্ণাঙ্গ আমেরিকান হিসেবে মার্কিন যুক্তরাষ্ট্রের ডেভিস কাপ দলে খেলার সুযোগ পান। এছাড়াও, একমাত্র কৃষ্ণাঙ্গ হিসেবে উইম্বলেডন, ইউএস ওপেন কিংবা অস্ট্রেলিয়ান ওপেনের এককে শিরোপা পান। ১৯৬৮ সালে হ্যারি হপম্যান ও দ্য ডেইলি টেলিগ্রাফের ল্যান্স টিঙ্গে এবং ১৯৭৫ সালে ওয়ার্ল্ড টেনিস ম্যাগাজিন কর্তৃক বিশ্বের ১নং র‌্যাঙ্কিংধারী খেলোয়াড়ের মর্যাদা লাভ করেন। এছাড়াও, মে, ১৯৭৬ সালে এটিপি কম্পিউটার র‌্যাঙ্কিংয়ে তিনি বিশ্বের ২নং তালিকায় আরোহণ করেন। ১৯৮০ সালে খেলোয়াড়ী জীবন থেকে অবসর নেন তিনি।
১৮০তম মধ্যরেখা
১৮০তম মধ্যরেখা বা এন্টিমেরিডিয়ান হলো একটি মধ্যরেখা। এটি মূল মধ্যরেখা হতে ১৮০° পূর্ব বা পশ্চিমে অবস্থিত এবং মূল মধ্যরেখার সাথে মিলিতভাবে মহাবৃত্ত গঠন করে। এটির মান পূর্ব এবং পশ্চিম উভয় দ্রাঘিমাংশের ক্ষেত্রে সমান। এই মধ্যরেখাটি আন্তর্জাতিক তারিখ রেখার ভিত্তি হিসেবে বিবেচনা করা হয়, কারণ এর অধিকাংশ প্রশান্ত মহাসাগরের খোলা পানির উপর দিয়ে গমন করেছে। তবে এই মধ্যরেখার কিছু অংশ রাশিয়া, ফিজি এবং এন্টারক্টিকার উপর দিয়েও গমন করেছে।
উত্তর মেরু হতে শুরু করে দক্ষিণ মেরু পর্যন্ত ১৮০তম মধ্যরেখা যেসকল স্থানের উপর দিয়ে গমন করেঃ
জাতীয় সড়ক ৪১ (ভারত, পুরাতন সংখ্যায়ন)
৪১ নং জাতীয় সড়ক পশ্চিমবঙ্গের কোলাঘাট থেকে হলদিয়া বন্দর পর্যন্ত গেছে। এটির মোট দীর্ঘ ৫১ কিমি। এই জাতীয় সড়কটি বর্তমানে জাতীয় সড়ক ১১৬ হিসাবে পরিচিত। এটি কোলাঘাটে জাতীয় সড়ক ১৬-এর (পূর্বে ৬ নং জাতীয় সড়ক হিসাবে পরিচিত ছিল) সঙ্গে যুক্ত।
লুয়া (প্রোগ্রামিং ভাষা)
লুয়া ( শব্দটি এসেছে পর্তুগিজ থেকে যার অর্থ উজ্জ্বল চাঁদ । এটি একটি প্রোগ্রামিং ভাষা । লুয়া তৈরি করা হয়েছে সিস্টেমের সাথে গ্রাহকের সহজ দৃষ্টান্ত স্থাপনের জন্য । লুয়ার গ্রহণযোগ্যতা অনেক কারণ এটির ডিজাইন অনেকটা সি এএনএসআই ও সি এপিআই এর মতো ।
লুয়া সর্বপ্রথম ১৯৯৩ সালে ডিজাইন করা হয় পরবর্তীতে এর চাহিদা অনেক বৃদ্ধি পায় । প্রথমে অনেক সীমাবদ্ধতা থাকলেও তা পরে ঠিক করা হয় । লুয়ার ভার্সন ৫.৩.১ তে প্রায় ২৩,০০০ হাজার লাইন কোড যুক্ত করা হয়েছে ।
-- Mixing regular args with named args and optional named args
-- Used like: 
function p.has_fruit(frame)
end
চাঁদপাড়া
চাঁদপাড়া হল পশ্চিমবঙ্গ রাজ্যের বনগাঁ মহকুমার অন্তর্গত একটি শহর। এটি গাইঘাটা থানার অন্তর্গত। এই শহরটি প্রধানত গড়ে উঠেছে চাঁদপাড়া বাজারকে কেন্দ্র করে। বর্তমানে শহরটি পার্শবর্তী চেকাটি, ডাকুরিয়া, সোনারটিকারি, শিমুলিয়াপাড়া ও দেবিপুর গ্রামে ছড়িয়ে পড়েছে। এরমধ্যে চেকাটি, ডাকুরিয়া ও সোনারটিকারি ২০১১ সালের জনগননায় সেন্সার টাউনে পরিনত হয়েছে।২০১১ সালের হিসাবে এই বৃহত্তর চাঁদপাড়ার মোট জনসংখ্যা ৩৫ হাজারের বেশি। এর মধ্যে ডাকুরিয়ার জনসংখ্যা ১০ হাজার। বনগাঁ মহকুমার মধ্যে বনগাঁ শহর এর পর চাঁদপাড়াই সবচেয়ে বড় শহরাঞ্চল। বর্তমানে এই শহরাঞ্চলের জন্য একটি পৌরসভা গঠনের দাবি উঠেছে এলাকাবাসীর পক্ষ থেকে।
শহরটি সমুদ্র পৃষ্ঠ থেকে ১১ মিটার উচু। এটি গঙ্গা-বহ্মপুত্র ব-দ্বীপ এর অংশ। এটি আর্সেনিক-কবলিত অঞ্চল।
২০১১ সালের জনগণনায় চাঁদপাড়ার জনসংখ্যা প্রায় ৭,১১৩ জন। এই শহরের মোট জনসংখার ৫১% পুরুষ ও ৪৯% নারী । এখানে মোট জনসংখার ১৩% শিশু। শিক্ষার হার ৮১% যা জাতীয় হার ৭৪% এর থেকে বেশি।
চাঁদপাড়া দিয়ে চলে গেছে ৩৫ নং জাতীয় সড়ক (ভারত)। চাঁদপাড়া রেলওয়ে স্টেশন চাঁদপাড়ার সঙ্গে বনগাঁ, হাবরা, বারাসত ও কলকাতা শহরের যোগাযোগ রক্ষা করে।শহরটির বেশির ভাগ পাকা রাস্তা ।চাঁদপাড়া-ঠাকুরনগর রোড, চাঁদপাড়া-ঝাউডাঙ্গা রোড,চাঁদপাড়া-পাল্লা রোড যথাক্রমে ঠাকুরনগর, ঝাউডাঙ্গা ও পাল্লার সঙ্গে চাঁদপাড়ার যোগাযোগ রক্ষা করে।চাঁদপাড়া-ঝাউডাঙা রোড এর দ্বারা চাঁদপাড়া যুক্ত হয়েছে বাংলাদেশ সীমান্তের সঙ্গে। এই সীমান্ত দ্বারা বিভিন্ন পণ্য আমদানি রপ্তানি হয়। ৩৫ নং জাতীয় সড়ক বাংলাদেশ এর সঙ্গে যুক্ত করেছে চাঁদপাড়াকে পেট্রাপোল সীমান্তে। বর্তমানে জাতীয় সড়ক ৩৫ কে সম্প্রসারণের উদ্যোগ নেওয়া হয়েছে।
এখানে একটি উচ্চমাধ্যমিক বিদ্যালয় ও বালিকা বিদ্যালয় রয়েছে।এখানে বড় বাজার রয়েছে। এখানকার বেশির ভাগ ব্যক্তি ব্যবসা বা চাকরিজীবী। চাঁদপাড়া বাজার এলাকার সবচেয়ে বড় কাঁচা সবজীর বাজার। এখান থেকে সবজী কলকাতা পাঠানো হয়।ব্যবসায়ীদের একটা বড় অংশ এই সবজী ব্যবসার সঙ্গে যুক্ত। এখানে একটি আইসক্রিম কারখানা আছে।চাঁদপাড়ায় বহু কাঠকল বা কাঠ মিল, দুটি তেল মিল রয়েছে।
পায্যন্নুর পবিত্র মথিরাম
পায্যন্নুর পবিত্র মথিরাম হচ্ছে একধরণের আংটি যা ভারতীয়রা তাদের ধর্মীয় মূল্যবোধের জন্য পড়ে থাকে। এই পবিত্র আংটি ‘’পিথ্রু বলী’’ বা মৃত পূর্বপুরুষের জন্য প্রার্থনার অনুষ্ঠানে পড়া হয়। এই আংটি ঐতিহ্যগতভাবে দুব্রা ঘাস থেকে তৈরি করা হত, তবে আধুনিককালে ‘’’পবিত্র মথিরাম’’’ স্বর্ণ দ্বারা প্রস্তুত করা হয়। আংটিটি আকার আকৃতির দিক দিয়ে অনন্য যা দেখতে গিঁট এর মতো।
এই আংটি তৈরি করতে রোপা ও ব্যবহৃত হয়। মৃত পূর্বপুরুষের জন্য পূজার অনুষ্ঠানে এই আংটি ডান মধ্যমা আঙ্গুলে পড়া হয়।
এই আংটির উৎপত্তি পায্যন্নুর সুভ্রামান্য মন্দির এর সাথে জড়িত। এই মন্দিরে পবিত্র পূজা অর্চনার জন্য ঘাসের তৈরি এই আংটি পড়তে জোর দেয়া হত। পরবর্তীতে মন্দিরের পুরোহিত স্থায়িত্বের জন্য স্বর্ণের আংটি ব্যবহার করা শুরু করেন।আংটি তৈরিতে একজন ঐতিহ্যগত কারিগরের পূর্ণ একদিন সময় লেগে যেত। একজন পবিত্র কারিগর হওয়ার জন্য তারা জীবনে কখনো মাংস বা মদ্যপান করতে পারত না।
পবিত্রম শব্দের অর্থ পবিত্র এবং মথিরাম অর্থ আংটি। উভয় শব্দ মালায়লাম ভাষা হতে এসেছে যা ভারতের কেরালা রাজ্যের স্থানীয় ভাষা।
এই আংটির উপরের পৃষ্ঠতলে তিনটি রেখা আছে যা মানব দেহের তিনটি শিরা (ইডা, পিঙ্গলা এবং সুষুম্না) কে প্রকাশ করে। এই তিনটি শিরার সমন্বয়ে মানব জাতির ‘কুণ্ডলিনী শক্তি’ বা ‘প্রাণ শক্তি’ কে জাগরিত করে।
পায্যন্নুর এর হিন্দুদের মতে, এই আংটি পড়লে হিন্দু ধর্মের তিন দেবতাঃ ব্রহ্মা, শিব এবং বিষ্ণুর শক্তি জাগরিত করে।
এই আংটি তৈরি করতে এবং পড়তে যে কোন ব্যক্তিকে কঠোর বিধিনিষেধ মানতে হয়। তারা কোন ধরনের মাংস খেতে পারেনা এবং মদ্যপান তাদের জন্য সম্পূর্ণ নিষিদ্ধ। মহিলাদের ঋতুস্রাবের সময় এটা খুলে রাখতে হয়। পায্যন্নুর এর শুভ্রমান্য মন্দিরে পবিত্র হবার পর খরিদ্দারদের এই আংটি দেয়া হয়।
পায্যন্নুর পবিত্র মথিরাম পৃথিবীব্যাপী বিভিন্ন যাদুঘরে প্রদর্শন করা হয়। ভারতীয় বিখ্যাত স্বাধীনতা যোদ্ধা শ্রী সি ভি কুনহাম্বু পবিত্র এই আংটি তৈরিতে পারদর্শী ছিলেন।
প্রাচীন ভারতীয় যোগশাস্ত্র মতে, মানবদেহে তিনটি শক্তি প্রবাহিণী রয়েছে এবং এই প্রবাহিণীর সঠিক প্রবাহ স্বাস্থ্য সুরক্ষা নিশ্চিত করে মানুষের উন্নতি সাধন করে।
এই তিনটি প্রবাহিণীর নিচে কুণ্ডলিনী শক্তি অবস্থান করে এবং মানব দেহে শক্তিশালী আবেগের আবির্ভাব ঘটায়।
এই আংটির অনবদ্য ডিজাইনের জন্য ভারতীয়রা মনে করে এটি মানুষের স্বর্গীয় ক্ষমতার জাগরিত করে। এটি শুধুমাত্র ডান হাতের অনামিকা আঙ্গুলে পড়া হয়। এই আংটি যারা পড়ে তাদের কে উত্তম বুদ্ধিমত্তা, সুখী এবং বিচক্ষণ ব্যক্তি হিসেবে মনে করা হয়।
পায্যন্নুরের পবিত্র আংটি ব্যবসায়িক ভিত্তিতে তৈরি করা শুরু হয়েছে। অনেক স্বর্ণকার প্রকৃত ‘’’পায্যন্নুর পবিত্র আংটি’’’ তৈরি করার কথা বলে থাকেন। বিক্রেতারা দাবি করেন এই আংটি ব্যবহারকারীদের জ্ঞানের উচ্চ শিখরে নিয়ে যায় এবং অনুপ্রেরণা যোগায়।
গুণগত মানের উপর ভিত্তি করে একেক টি আংটি $৪০০ থেকে $১৫০০ ডলারের হয়ে থাকে। বরতমানে এই আংটি ২২ কেরেট স্বর্ণের হয়ে থাকে।
পবিত্র মথিরাম শুধুমাত্র ডান হাতের অনামিকা আঙ্গুলে পড়া হয়। হিন্দু শাস্ত্র অনুসারে, মানুষের প্রতিটি আঙ্গুল বিভিন্ন তাৎপর্য এবং কার্যসম্পাদন করে,যেমন:
বেলঘরিয়া এক্সপ্রেসওয়ে
বেলঘরিয়া এক্সপ্রেসওয়ে কলকাতা, শহরতলির উত্তর অংশেরএকটি চার লেন বিশিষ্ট ৮ কিলোমিটার (৫.০ মাইল) দীর্ঘ্য প্রবেশাধিকার নিয়ন্ত্রিত এক্সপ্রেসওয়ে বা উচ্চগতির সড়ক। এটি একটি প্রধান সড়কপথ, যা দমদম বিমানবন্দরের কাছে নিবেদিতা সেতু ও এনএইচ ১২ (যশোর রোড) যুক্ত করেছে এবং দক্ষিণেশ্বরের পশ্চিমে গঙ্গা নদীর পাড় হয়ে ডনকুনী শহরে এনএইচ ১৯ এবং এনএইচ ১৬ এর টার্মিন্যাল জাংশন পয়েন্টকে সংযুক্ত করছে।
এই এক্সপ্রেসওয়ের দ্বারা সহজেই দমদম বিমানবন্দরের সঙ্গে গঙ্গা (হুগলি) নদীর পশ্চিম পাড়ের শহরতলির যোগাযোগ সম্ভব হয়েছে।
ত্রিপুরার জেলাসমূহের তালিকা
ত্রিপুরা হচ্ছে ভারতের একটি প্রদেশ যার সীমান্ত রয়েছে বাংলাদেশ এবং ভারতের অসম ও মিজোরাম প্রদেশের সাথে। এটি হচ্ছে ভারতের তৃতীয় ক্ষুদ্রতম প্রদেশ এটি ১৯৪৯ পর্যন্ত রাজতন্ত্র শাসিত রাজ্য ছিলো। এই প্রদেশের আয়তন ১০,৪৯১ বর্গকিলোমিটার (৪,০৫১ বর্গমাইল)। ত্রিপুরা বর্তমানে আটটি জেলায় বিভক্ত। জেলাগুলি রাজ্যের প্রশাসনিক ও গঠনগত একক।
ত্রিপুরার জেলাসমূহের জনসংখ্যা ও অন্যান্য তথ্য জেলাসমূহের আকার অনুসারে ক্রমান্বয়ে দেয়া হয়েছে। (যেসব তথ্য এখানে দেয়া হয়েছে সেগুলো ২০১১ সালের আদমশুমারি থেকে নেয়া হয়েছে। নতুন চারটি জেলা ২০১২ সালে গঠন করা হয়েছে, ফলে সেই চারটির তথ্য ২০১২ সালের।)
কলম্বো স্টক এক্সচেঞ্জ
কলম্বো স্টক এক্সচেঞ্জ (CSE) হচ্ছে শ্রীলংকার প্রধান স্টক এক্সচেঞ্জ। কলম্বো স্টক এক্সচেঞ্জ দক্ষিণ এশিয়ার স্বয়ংক্রিয় ট্রেডিং প্লাটফর্ম প্রদানকারি স্টক এক্সচেঞ্জগুলোর একটি। ১৯৯৫ সাল থেকে এর সদরদপ্তর কলম্বোর ওয়ার্ল্ড ট্রেড সেন্টারের একটি টাওয়ার্সে অবস্থিত। কলম্বো ছাড়াও এর শাখা দেশের অন্যান্য প্রধান শহরেগুলোতে; যেমনঃ ক্যান্ডি, মাতারা, কুরুনেগালা, জাফনা, নেগম্বো ও অনুরাধাপুরা অবস্থিত।
এটি শ্রীলংকার প্রথম ও প্রধান স্টক এক্সচেঞ্জ, যা ১৯৮৫ সালে প্রতিষ্ঠা করা হয়।
কলম্বো স্টক এক্সচেঞ্জ বর্তমানে দক্ষিণ এশিয়ার বৃহত্তম স্টক এক্সচেঞ্জগুলোর একটি।
রাইব্যাক
রয়ান অ্যালেন রেভেস (জন্ম নভেম্বর ১০, ১৯৮১) একজন আমেরিকান পেশাদার কুস্তিগির। তিনি বর্তমানে ডাব্লিউডাব্লিউইতে, রিং নাম রাইব্যাক অনুযায়ী কুস্তি লড়েন। তিনি প্রাক্তন ডাব্লিউডাব্লিউই আন্তঃমহাদেশীয় চ্যাম্পিয়ন। "টাফ এনাফ ৪" সিজনের ৮ চূড়ান্ত কুস্তিগিদের মধ্যে তিনি অন্যতম। পরে তিনি ওয়ার্ল্ড রেসলিং এন্টারটেইমেন্টের সাথে উন্নায়ণ শাখার চুক্তি করে এবং উন্নায়ন শাখার মধ্যে ডীপ সাউথ রেসলিং, ওহাইও ভ্যালি রেসলিং, এবং ফ্লোরিডা চ্যাম্পিয়নশীপ রেসলিং এ কুস্তি লড়েন। ২০১০ সালের প্রথম দিকে তিনি স্কীপ শেফিল্ড রিং নামে "এনএক্সটির" প্রথম সিজনে অংশগ্রহণ করেন।
নেপাল জাতীয় অনূর্ধ্ব-১৯ ক্রিকেট দল
নেপাল জাতীয় অনূর্ধ্ব-১৯ ক্রিকেট দল হল অনূর্ধ্ব-১৯ আন্তর্জাতিক ক্রিকেটে নেপালের প্রতিনিধিত্বকারী দল। দলটি ক্রিকেট এসোসিয়েশন অব নেপাল কর্তৃক পরিচালিত হয়, যা আন্তর্জাতিক ক্রিকেট কাউন্সিল আইসিসির সহযোগী সদস্য।
Reserve Players
এলচে
এলচে সি.এফ. বা এলচে ক্লাব দে ফুতবল বা এস.এ.ডি. হলো এলচে নগরীর স্প্যানিশ ফুটবল ক্লাব। এই ক্লাবটি ১৯২৩ সালে গঠিত হয়েছিল। এলচে সি.
এফ. ১৯৩৪ সালে লা লিগা এবং সেগুন্ডা ডিভিশনে অংশগ্রহণ করে। এই ক্লাবের বর্তমান চেয়ারম্যানের নাম হলো জুয়ান সেরানো এবং বর্তমান কোচের নাম রুবেন বারাজ্জা। এই ক্লাব প্রতিষ্ঠার পর থেকে সেগুন্ডা ডিভিশনে খেলে যাচ্ছে। এলচে ক্লাবটি লা লিগার ২০১৪-১৫ মৌসুমে ১৩ তম স্থান অধিকার করেছে। এলচে ১৯৬৯ সালের কোপা দেল রে চ্যাম্পিয়নশিপের রানার্সআপ হয়।
এলচের ডাকনামগুলো হলো লস ফ্রান্জিভার্দেস ও লস লিমিত্ততানোস।
এলচে ক্লাব দে ফুতবল ১৯২৩ সালের গ্রীষ্মকালে গঠিত হয়েছিল । এলচের প্রথম ম্যাচ ছিল মনোভারের বিরুদ্ধে।ঐ ম্যাচে তারা বিপক্ষের মাঠে ৪-০ গোলে জয়লাভ করে।
এলচে ফুটবল ক্লাবের স্টেডিয়ামের নাম হলো মার্টিনেজ ভেলেরো, এলচে ,ভ্যালেন্সিয়া। এই স্টেডিয়ামের ধারণক্ষমতা হলো ৩৬,০১৭ জন।
1.official website.
2.team profile/(Spanish).com
জাকির হাসান
জাকির হাসান (জন্ম: ১ ফেব্রুয়ারি ১৯৯৮) একজন বাংলাদেশী ক্রিকেটার যিনি বর্তমানে সিলেট বিভাগের হয়ে খেলছেন। জাতীয় ক্রিকেট লীগে তিনি ২০১৫ সালের ১৮ই সেপ্টেম্বর তারিখে প্রথম শ্রেণীর ক্রিকেটে আত্মপ্রকাশ করেন। তিনি ২০১৫ সালের ডিসেম্বরে বাংলাদেশের অনূর্ধ্ব ১৯ ক্রিকেট বিশ্বকাপের জন্য মনোনিত হন।
জয়রাজ শেখ
জয়রাজ শেখ (জন্মঃ ২১ সেপ্টেম্বর ১৯৯৬) হলেন একজন বাংলাদেশী প্রথম শ্রেণী এবং লিস্ট এ ক্রিকেটার। ২০১৫ সালের ডিসেম্বরে তিনি ২০১৬ আইসিসি অনূর্ধ্ব-১৯ ক্রিকেট বিশ্বকাপ প্রতিযোগিতায় বাংলাদেশের অনূর্ধ্ব ১৯ ক্রিকেট দলে জন্য মনোনিত হন।
মেহেদী হাসান
মেহেদী হাসান (জন্ম: ২৫ অক্টোবর ১৯৯৭) একজন বাংলাদেশী ক্রিকেটার। বর্তমানে তিনি বাংলাদেশ জাতীয় অনূর্ধ্ব-১৯ ক্রিকেট দলের অধিনায়ক এবং একজন পরিপূর্ণ অল-রাউন্ডার ক্রিকেটার হিসেবে ভূমিকা পালন করছেন। ২০১৫ সালের ডিসেম্বরে তিনি ২০১৬ আইসিসি অনূর্ধ্ব-১৯ ক্রিকেট বিশ্বকাপ প্রতিযোগিতায় বাংলাদেশের অনূর্ধ্ব ১৯ ক্রিকেট দলের অধিনায়ক হিসেবে নির্বাচিত হন।
মেহেদী ২০১৫ সালের ১৬ ফেব্রুয়ারি রাজশাহী বিভাগের বিপক্ষে প্রথম-শ্রেণীর ক্রিকেটে আত্মপ্রকাশ করেন। অভিষেক ম্যাচে তিনি ৫১ রান সংগ্রহ করেন (যদিও তিনি ১ম ইনিংস ব্যাট করার সুযোগ পান) এবং ৪ উইকেট লাভ করেন।
মিরাজের অসাধারণ অধিনায়কত্বের সুবাদে বাংলাদেশ যুব দল ২০১৬ আইসিসি অনূর্ধ্ব-১৯ ক্রিকেট বিশ্বকাপে সেমি ফাইনালে প্রবেশ করতে সামর্থ হয়। উত্তেজনাপূর্ণ সেমি ফাইনালে তারা ওয়েস্ট ইন্ডিজের কাছে ৩ উইকেটে পরাজিত হয়। তৃতীয় প্লে-অফে শ্রীলঙ্কা জাতীয় অনূর্ধ্ব-১৯ ক্রিকেট দলকে পরাজিত করে তৃতীয় স্থান অধিকার করে। অসাধারণ অল-রাউন্ড নৈপুণ্যে প্রদর্শনের সুবাদে মিরাজ "ম্যান অব দ্য টুর্ণামেন্ট" নির্বাচিত হন। তিনি ৬ ম্যাচে ব্যাট হাতে ২৪২ রান এবং বল করে ১২ উইকেট লাভ করেন।
২০ অক্টোবর ২০১৬, মেহেদীর ইংল্যান্ডের বিপক্ষে টেস্ট অভিষেক হয়। তিনি একজন অফ ব্রেক বোলার। তিনি তার প্রথম টেস্ট ইনিংসে ৫ উইকেটসহ ইংল্যান্ডের অভিষেক খেলোয়াড় বেন ডাকেটের উইকেটও লাভ করেন। এই ম্যাচে সপ্তম কনিষ্ঠ বাংলাদেশী টেস্ট খেলোয়াড় হিসেবে তাঁর অভিষেক হয়।
আফগানিস্তান জাতীয় অনূর্ধ্ব-১৯ ক্রিকেট দল
আফগানিস্তান জাতীয় অনূর্ধ্ব-১৯ ক্রিকেট দল হল অনূর্ধ্ব-১৯ আন্তর্জাতিক ক্রিকেটে আফগানিস্তানের প্রতিনিধিত্বকারী দল। দলটি ক্রিকেট আফগানিস্তান ক্রিকেট বোর্ড কর্তৃক পরিচালিত হয়, যা আন্তর্জাতিক ক্রিকেট কাউন্সিল আইসিসির সহযোগী সদস্য।
আফগানিস্তানের অনূর্ধ্ব-১৯ দলটি নিউজিল্যান্ডে অনুষ্ঠিত ২০১০ আইসিসি অনূর্ধ্ব-১৯ ক্রিকেট বিশ্বকাপে অংশগ্রহণ করে। প্রতিযোগিতায় আফগানিস্তান এ গ্রুপে ছিল এবং ইংল্যান্ড, হংকং ও ভারত অনূর্ধ্ব-১৯ দলের মোকাবেলা করে।
দলটি ২০১২ আইসিসি অনূর্ধ্ব-১৯ ক্রিকেট বিশ্বকাপে অংশগ্রহণ করে। সেখানে পাকিস্তান, নিউজিল্যান্ড ও স্কটল্যান্ডের বিপক্ষে খেলে।
২০১৫ এসিসি অনূর্ধ্ব-১৯ প্রিমিয়ার লীগ এর জন্য নির্বাচিত দল:
ল্যাব্রাডর সাগর
ল্যাব্রাডর সাগর (ফরাসী: "মের দু ল্যাব্রাডর") হলো ল্যাব্রাডর উপদ্বীপ এবং গ্রীনল্যান্ডের মধ্যে অবস্থিত উত্তর আটলান্টিক মহাসাগরের একটি শাখা। এই সাগরের দক্ষিণপশ্চিম, উত্তরপশ্চিম এবং উত্তরপূর্ব সীমান্তে মহীসোপান রয়েছে। এটি ডেভিস প্রণালীর মধ্য দিয়ে উত্তর দিকে ব্যাফিন উপসাগরের সাথে সংযুক্ত। একে আটলান্টিকের একটি প্রান্তিক সাগর হিসেবে বিবেচনা করা হয়।
ডেভিস প্রণালী
ডেভিস প্রণালী () হলো ল্যাব্রাডর সাগরের উত্তরের একটি শাখা। এটি মধ্যপশ্চিম গ্রীনল্যান্ড এবং কানাডার ব্যাফিন দ্বীপের নুনাভুটের মধ্যবর্তী স্থানে অবস্থিত। এর উত্তরে ব্যাফিন উপসাগর অবস্থিত। এই প্রণালীটির নামকরণ করা হয়েছে ইংরেজ আবিষ্কারক জন ডেভিসের (১৫৫০-১৬০৫) নামে, যিনি উত্তরপশ্চিমের পথ খুঁজতে গিয়ে প্রণালীটি আবিষ্কার করেন। ১৬৫০ এর দশকে এটি তিমি শিকারের জন্য ব্যবহৃত হতো।
ভারত জাতীয় অনূর্ধ্ব-১৯ ক্রিকেট দল
ভারত জাতীয় অনূর্ধ্ব-১৯ ক্রিকেট দল হল অনূর্ধ্ব-১৯ আন্তর্জাতিক ক্রিকেটে ভারতে প্রতিনিধিত্বকারী দল। দলটি ভারতীয় ক্রিকেট নিয়ন্ত্রণ বোর্ড কর্তৃক পরিচালিত হয়। কোচের দায়িত্বে রয়েছেন সাবেক ক্রিকেটার রাহুল দ্রাবিড়।
নিত্যানন্দ
নিত্যানন্দ প্রভু ("নিতাই" নামেও পরিচিত) হলেন গৌড়ীয় বৈষ্ণবভাষ্য অনুসারে, শ্রীকৃষ্ণের অগ্রজ বলরামের অবতার। তিনি ছিলেন শ্রীগৌরাঙ্গ মহাপ্রভুর প্রধান ও অন্তরঙ্গ পার্ষদ বা সঙ্গী। তাঁদের দুজনকে একত্রে "গৌর-নিতাই" বা "নিমাই-নিতাই" নামে অভিহিত করা হয়। নিত্যানন্দ বৈষ্ণবীয় পঞ্চতত্ত্বের একজন।
তিনি বীরভূম জেলার একচক্রা গ্রামে হাড়াই পণ্ডিতের গৃহে জন্মগ্রহণ করেন। খুব অল্প বয়সেই (১২ বছর) গৃহত্যাগ করে তিনি এক সন্ন্যাসীর সঙ্গে বিভিন্ন তীর্থস্থান ভ্রমণে বের হন।
নবদ্বীপে গৌরাঙ্গ মহাপ্রভুর সঙ্গে সাক্ষাৎ হওয়ার পর উভয়ে মিলে হরিনাম প্রচার করেন। তাঁকে পরমেশ্বরের সর্বশ্রেষ্ঠ করুণাময় অবতার হিসেবে বিবেচনা করা হয়।
নিত্যানন্দ বন্দনাগীতি
"নিতাই পদ কমল কোটি চন্দ্র সুশীতল
যে ছায়ায় জগত জুড়াই
হেন নিতাই বিনে ভাই
রাধাকৃষ্ণ পাইতে নাই
দৃঢ় করি ধর নিতাই পাই।"
জিন্দা তেলেসমাত
জিন্দা তেলেসমাত হল একপ্রকার প্রাচীন ঔষধ যা ঠাণ্ডা , কাশি , শরীর ব্যথা , কান ব্যথা , দাঁত ব্যথা এবং আরও অনেক রোগের উপসর্গে ব্যবহার করা হয় । এটি একটি ঔষধ যা নির্দিষ্ট কিছু উপকরণ (লতা পাতা মূল) থেকে তৈরি করা হয় । যেখানে অন্যান্য ইউনানি পার্শ্বপ্রতিক্রিয়া একটি সাধারণ ব্যাপার সেখানে এই ঔষধে কোন পার্শ্বপ্রতিক্রিয়া নেই । এই ঔষধ ভারতের সকল ডাক্তারি দোকানে পাওয়া যায় । 
১৯২০ সালে খ্যাতনামা হাকিম 'মোঃ মইজুদ্দিন ফারুকি' এই ঔষধ উদ্ভাবন করেন । 'জিন্দা তেলেসমাতের' বাংলা অর্থ হল: 'জিন্দা মানে জীবিত, এবং তেলেসমাত মানে যাদু' , অর্থাৎ এটিকে জলজ্যান্ত যাদু হিসাবে ডাকা হয় । এটি সর্বপ্রথম হায়দ্রাবাদের আম্বেরপেত জেলার কুয়াদারিবাদ এলাকায় পারিবারিক ব্যবসা 'কারখানা জিন্দা তিলিমাথের' মাধ্যমে শুরু হয় ।
৫ টি উপাদানের মাধ্যমে জিন্দা তেলেসমাত তৈরি করা হয় ।
শুধুমাত্র ঠাণ্ডা কাশির জন্য এই ঔষধ ব্যবহার করা হয় না । সাম্প্রতিককালে এই ঔষধ বার্ড ফ্লু , সুয়াইন ফ্লু , ডেঙ্গু রোগে ব্যবহার করা হচ্ছে ।
শ্রীলঙ্কা জাতীয় অনূর্ধ্ব-১৯ ক্রিকেট দল
শ্রীলঙ্কা জাতীয় অনূর্ধ্ব-১৯ ক্রিকেট দল হল অনূর্ধ্ব-১৯ আন্তর্জাতিক ক্রিকেটে শ্রীলঙ্কার প্রতিনিধিত্বকারী দল। এটি স্কুল বয়সী ক্রিকেটার নিয়ে গঠিত একটি জাতীয় পর্যায়ের দল। দলটি শ্রীলঙ্কা ক্রিকেট কর্তৃক পরিচালিত হয়। ২০১২ সালে গঠিত হলেও এর আগে ২০১১ সালের ৯ অক্টোবর ভারতের বিশাখাপত্তমে ড. ইয়াই.এস. রাজেশখেরা রেড্ডি এসিএ-ভিডিসিএ ক্রিকেট স্টেডিয়ামে ভারতে সাথে প্রথম আন্তর্জাতিক ম্যাচ খেলে।
২০১৬ আইসিসি অনূর্ধ্ব-১৯ ক্রিকেট বিশ্বকাপ এর জন্য ঘোষিত ১৫ সদস্যের দল:
কানাডা জাতীয় অনূর্ধ্ব-১৯ ক্রিকেট দল
কানাডা জাতীয় অনূর্ধ্ব-১৯ ক্রিকেট দল হল অনূর্ধ্ব-১৯ আন্তর্জাতিক ক্রিকেটে কানাডার প্রতিনিধিত্বকারী দল। দলের বর্তমান অধিনায়ক আবরাশ খান এবং কোচের দায়িত্বে রয়েছেন এরোল ব্রোউ। কানাডা ২০১০ অনূর্ধ্ব-১৯ বিশ্বকাপে অংশগ্রহন করে এবং ১১তম স্তান অজংন করে।
২০১৬ আইসিসি অনূর্ধ্ব-১৯ ক্রিকেট বিশ্বকাপের জন্য ঘোষিত দল:
নিউজিল্যান্ড জাতীয় অনূর্ধ্ব-১৯ ক্রিকেট দল
নিউজিল্যান্ড জাতীয় অনূর্ধ্ব-১৯ ক্রিকেট দল হল অনূর্ধ্ব-১৯ আন্তর্জাতিক ক্রিকেটে নিউজিল্যান্ডের প্রতিনিধিত্বকারী দল। দলটি ১৯৮৬ সালে প্রথম কোন অফিসিয়াল খেলে এবং তখন থেকে ২০০৭ সালের ৫ ফেব্রুয়ারি পর্যন্ত ৪১টি ম্যাচ খেলেছে।
২০১৬ আইসিসি অনূর্ধ্ব-১৯ ক্রিকেট বিশ্বকাপের জন্য ঘোষিত দল:
১৬তম জাতীয় চলচ্চিত্র পুরস্কার (বাংলাদেশ)
১৬তম জাতীয় চলচ্চিত্র পুরস্কার বাংলাদেশের তথ্য মন্ত্রণালয় কর্তৃক চলচ্চিত্রের বিভিন্ন ক্ষেত্রে বিশেষ অবদান রাখার জন্য প্রদত্ত ১৬তম আয়োজন; যা ১৯৯১ সালে বাংলাদেশের মুক্তিপ্রাপ্ত চলচ্চিত্র সমূহের জন্য দেওয়া হয়। ১৯৭৫ সাল থেকে প্রতি বছর এটি দেয়া হচ্ছে। সরকার কর্তৃক নিযুক্ত একটি জাতীয় প্যানেল বিজয়ীদের নির্বাচন করে থাকে।
এই বছর একটি মরণোত্তর পুরস্কারসহ মোট ১৯টি শাখায় পুরস্কার প্রদান করা হয়।
লেবুমামা
লেবুমামা হল মোহাম্মদ নাসির আলী রচিত একটি জনপ্রিয় চরিত্র। লেবুমামার সপ্তকান্ড বইয়ে লেবুমামাকে একজন আমুদে ও মজার মানুষ হিসেবে দেখা যায়। ১৯৬৮ সালে লেবুমামার সপ্তকান্ড বইয়ে লেবুমামার পরিচয় পাওয়া যায়।
১৯৬৮ সালে রচিত লেবুমামার সপ্তকান্ডে বইয়ে সাতটি গল্প রয়েছে। এগুলো যথাক্রমে-
১.বাজিমাৎ
২.কুকুর ছানার কারবার
৩.মামা-ভাগ্নে
৪.উশুলের দন্ড
৫.থার্ড মাস্টার
৬.দীক্ষা
৭.লেবু খবর পড়ছি
বইটি ১৯৬৮ সালে সেরা শিশু সাহিত্য হিসেবে ইউনাইটেড ব্যাংক পুরস্কার লাভ করে।
বইটি নওরোজ সাহিত্য সম্ভার প্রকাশনা সংস্থায় পাওয়া যাবে।
লবণ (রসায়ন)
রসায়নে, লবণ হলো একটি আয়নিক যৌগ যা অম্ল ও ক্ষারকের মধ্যে সংঘটিত প্রশমন বিক্রিয়ার মাধ্যমে উৎপন্ন হয়। অথবা, কোনও এসিডের প্রতিস্থাপনীয় হাইড্রোজেন পরমাণু কোনও ধাতু বা ধাতুর ন্যায় ক্রিয়াশীল মূলক দ্বারা আংশিক বা সম্পূর্ণরূপে প্রতিষ্ঠাপিত হয়ে নতুন যে যৌগ গঠন করে তাকে "'লবণ"' বলে। 
লবণ সমান সংখ্যক ক্যাটায়ন (ধনাত্মক আধানযুক্ত আয়ন) ও অ্যানায়ন (ঋণাত্মক আধানযুক্ত আয়ন) দ্বারা গঠিত হয়। যার ফলে এটি আধান নিরপেক্ষ হয়। আয়নসমূহের উপাদান অজৈব হতে পারে, যেমন ক্লোরাইড (Cl) আবার জৈব হতে পারে, যেমন এসেটেট (CHCO); এবং এক অণুবিশিষ্ট হতে পারে, যেমন ফ্লোরাইড (F), অথবা হতে পারে বহু অণুবিশিষ্ট, যেমন সালফেট (SO)।
সাধারণত, পানিতে অদ্রবণীয় লবণ আদর্শ তাপমাত্রা ও চাপে কঠিন থাকে।
একটি লবণের নাম শুরু হয় ক্যাটায়ন দ্বারা (যেমন, সোডিয়াম বা অ্যামোনিয়াম) এবং তারপর থাকে অ্যানায়নের নাম (যেমন, ক্লোরাইড বা এসেটেট)। লবণকে প্রায়ই তার ক্যাটায়নের নাম দ্বারা (যেমন, সোডিয়াম লবণ বা অ্যামোনিয়াম লবণ) অথবা অ্যানায়নের নাম দ্বারা (যেমন, ক্লোরাইড লবণ বা এসেটেট লবণ) ডাকা হয়।
সাধারণ লবণ গঠনকারী ক্যাটায়ন হলো:সাধারণ লবণ গঠনকারী অ্যানায়ন হলো:
ইউটিসি+০৭:২০
ইউটিসি+০৭:২০ হল একটি সময় অঞ্চল, যা ইউটিসি থেকে ৭ ঘণ্টা ২০ মিনিট এগিয়ে।
১৯৩৩ এবং ১৯৪১ সালের মধ্যবর্তী সময়ে সিঙ্গাপুরে দিবালোক সংরক্ষণ সময় হিসেবে ইউটিসি +০৭:২০ ব্যবহৃত হয়েছিল।
১৯৩৩ সালের ১লা জানুয়ারির মধ্যরাতে,
সিঙ্গাপুরের জনগণ ১৯৩৩ থেকে ১৯৪১ পর্যন্ত দিবালোক সংরক্ষণ সময় হিসেবে ইউটিসি+০৭:২০ ব্যবহার করে। তখন ঘড়িতে ২০ মিনিট সময় এগিয়ে নেয়া হয়েছিল। এই সময় ১৯৪১ সালের ১লা সেপ্টেম্বর পর্যন্ত ব্যবহার হয়েছিল।
ভৌগোলিক স্বীকৃতি
ভৌগোলিক স্বীকৃতি ( সংক্ষেপে GI "জি আই") হচ্ছে কোনো সামগ্ৰীর ব্যবহার করা বিশেষ নাম বা চিহ্ন। এই নাম বা চিহ্ন নিৰ্দিষ্ট সামগ্ৰীর ভৌগোলিক অবস্থিতি বা উৎস (যেমন একটি দেশ, অঞ্চল বা শহর) অনুসারে নিৰ্ধারণ করা হয়। ভৌগোলিক স্বীকৃতিপ্রাপ্ত সামগ্ৰী নিৰ্দিষ্ট গুণগত মানদণ্ড বা নিৰ্দিষ্ট প্ৰস্তুত প্ৰণালী অথবা বিশেষত্ব নিশ্চিত করে। উদাহরণস্বরুপ, ভৌগোলিক স্বীকৃতিপ্ৰাপ্ত অসমের মুগা সূতা চিহ্নই মুগা সূতায় নিৰ্মিত বস্ত্ৰ বা অন্যান্য সামগ্ৰীর গুণগত মানদণ্ড নিশ্চিতি প্ৰদান করে। ভৌগোলিক স্বীকৃতিপ্রাপ্ত বিভিন্ন সামগ্ৰী নিৰ্দিষ্ট অঞ্চলটিতে বাণিজ্যিকভাবে উৎপাদন করার অধিকার এবং আইনি সুরক্ষা প্ৰদান করে।
এছাড়াও জহা চাউল, সৰ্থেবারীর কাঁহ-পিতলর শিল্প, কাৰ্বি বস্ত্ৰশিল্প এবং গোয়ালপারার শীতল পাটীর জন্যে ভৌগোলিক স্বীকৃতি বিভাগে কেন্দ্ৰীয় সরকারের কাছে আবেদন করা হয়েছে।
বাংলাদেশের প্রথম ভৌগোলিক নির্দেশক সামগ্রী হিসেবে স্বীকৃতি পায় জামদানি।
৬ আগস্ট ২০১৭ DPDT জাতীয় মাছ ইলিশ কে বাংলাদেশী পণ্য হিসাবে বিশ্ব স্বীকৃতি অর্জনের কথা ঘোষণা করে।
এর ফলে ইলিশ বাংলাদেশের দ্বিতীয় GI পণ্য হিসাবে নিবন্ধিত হলো।
শান্তিনিকেতনী চর্মজাত সামগ্রী
শান্তিনিকেতনে চর্ম-শিল্পের এই ঐতিহ্যের সাথে নোবেল বিজয়ী বিশ্বকবি রবীন্দ্রনাথ ঠাকুরএর প্রতিষ্ঠিত বিশ্বভারতী বিশ্ববিদ্যালয় এর একটা যোগসূত্র রয়েছে। শান্তিনিকেতনের বিশ্বভারতী বিদ্যালয়ে সৃজনশীল এবং বস্তুধর্মী শিক্ষাব্যবস্থার প্রচলন ছিল যা গতানুগতিক শিক্ষা পদ্ধতি অপেক্কা গুরুত্বপূর্ন ছিল। শান্তিনিকেতন তথা বোলপুরে ভারতীয় কারিগরি শিল্প আন্দোলনের সূচনা হয়েছিল রবীন্দ্রনাথ এবং তাঁর পুত্র রথীন্দ্রনাথ ঠাকুরের সুযোগ্য নেতৃত্বে প্রায় ৮০বছর পূর্বে। এই কারিগরি শিক্ষার অন্যতম ছিল চর্মশিল্প। বিশ্বভারতী বিশ্ববিদ্যালয় এর এই সম্পর্কিত বিভাগটি "শিল্প সদন" নামে পরিচিত।
এই চর্মশিল্পের ঐতিহ্যের উন্নয়নের সাথে জড়িত অপর একটি গুরুত্বপূর্ন প্রতিষ্ঠান হল "আমার কুটির"। ১৯২৬ খ্রীষ্টাব্দে, স্বাধীনতা সংগ্রামী শ্রী সুশেন মুখার্জ্জী আমার কুটির সোসাইটি স্থাপন করেন, প্রাক- স্বাধীনতা্র সময়কার মুক্ত রাজনৈতিক জেলবন্দীদের আশ্রয় এবং কর্মসংস্থানের জন্য। কিন্তু তৎকালীন ব্রিটিশ সরকার দ্রুত এই সংগঠনকে নিষিদ্ধ করে। স্বাধীনতা্ পরবর্তীকালে, আমার কুটির সোসাইটি এদের চর্মজাত সামগ্রী এবং অন্যান্য হস্তশিল্পের উৎকর্ষতার কারনে সুপরিচিত হয়।
শান্তিনিকেতনে উৎপাদিত সামগ্রীর একটি অসাধারন বৈশিষ্ট্য হল এদের অলংকরনে ১৯২০ খ্রীষ্টাব্দে পূর্বদেশীয় জাভা এবং বালি থেকে আমদানিকৃত বাটিক নক্সা ব্যবহৃত হয়। এই বাটিক নক্সাগুলির মধ্যে এক অনবদ্য শিল্পশৈলীর পাশাপাশি চিরন্তনতা এবং ঐতিহ্যের ছোঁয়া লক্ষ করা যায়। এই শিল্প চিরন্তন এবং লোকশিল্পের এক চমৎকার মিশেল প্রদর্শিত করে। চিরন্তন চিত্রায়নের মধ্যে যেমন দেখা যায় হরিনের সাথে শকুন্তলার বনচারিনী দৃশ্য, তেমন লোকশিল্পের চিত্রায়নে লক্ষ্য করা যায় সনাতনী সাঁওতালী প্রথার উপস্থিতি।
চর্মজ দ্রব্যের বিপুল সম্ভার শান্তিনিকেতনের চর্মজাত শিল্পকর্মকে সমৃদ্ধ করেছে, যথা-
পূণেরী পাগড়ী
১৯ শতকের একজন সমাজ-সংস্কারক মহাদেব গোবিন্দ রাণাদে পোন নগরীতে-প্ৰথম এই পাগড়ীর প্ৰচলন করেন। পরবর্তীতে অনেক বিখ্যাত নেতা যেমন- লোকমান্য তিলক, জে.এস. করণদিকার, ডি.ডি. সাথে, তাতিয়াসাহেব কেলকার এবং দাত্তু বামন পটদারের মত নেতারা এই পাগড়ী পড়তেন। ১৯৭৩ সালে মারাঠি ভাষার নাটক "ঘাসীরাম কটওয়াল’’ এর মাধ্যমে এটি অধিক জনপ্ৰিয় হয়ে পরে।
এই পাগড়ী সাধারণত কিছু বিশেষ অনুষ্ঠান যেমন বিয়ে-শাদী এবং বিদ্যালয়-মহাবিদ্যালয়ের ঐতিহ্যবাহী দিবসে ব্যবহার করা হয়। যুবকরা "গন্ধাল" কলা প্ৰদৰ্শনে এই পাগড়ী পড়ে। তাছাড়া ঐতিহাসিক ছায়াছবি এবং থিয়েটারে একে ব্যবহার করা হয়।
১০ জন "শ্ৰী পূণেরী পাগড়ী সংঘ"এর পূণেরী পাগড়ীর "ভৌগলিক পরিচয়ের মৰ্যাদা দেওয়ার জন্য ভৌগোলিক স্বীকৃতি রেজিষ্ট্ৰারের জন্য আবেদন জানায়। এবং সাথে বৌদ্ধিক সম্পদের নীতির উৎকৰ্ষতার জন্যেও আবেদন জানায়। পূণেরী পাগড়ীকে বিশ্ব দরবারে তুলে ধরা, এর স্বকীয়তা রক্ষা করা এবং পূণেরী সংস্কৃতি ঠিকিয়ে রাখা এর মূল উদ্দেশ্য। ৪ সেপ্টেম্বর,২০০৯ সালে একে ভৌগোলিক পরিচায়কের মৰ্যাদা দেয়ার সাথে সাথে এটি পূণের সাংস্কৃতিক এবং সরকারী পরিচয় বহন করে। ফলে পূণেরী পাগড়ী বৌদ্ধিক সম্পদের অধিকার লাভ করে এবং পূণের বাহিরে পূণেরী পাগড়ীর উৎপাদন তথা বিক্ৰী নিষিদ্ধ করা হল।
সামারস্লাম
সামারস্লাম হল বার্ষিক পেশাদারি কুস্তি প্রতি-দর্শনে-পরিশোধ (PPV) অনুষ্ঠান। এটা প্রত্যেক বছরের আগষ্ট মাসে পেশাদারি কুস্তি প্রমোশন ডাব্লিউডাব্লিউই কর্তৃৃক এটা আয়োজন করা হয়ে থাকে। প্রথম সামারস্লাম নিউ ইয়র্ক শহর এর ১৯৮৮ সালের ২৯ আগষ্ট এ ম্যাডিসন স্কয়ার গার্ডেন এ অনুষ্ঠিত হয় এবং প্রতি-দর্শনে-পরিশোধ এর মাধ্যমে প্রচার করা হয়, রয়্যাল রাম্বাল এর মতো বিশেষভাবে ইউএসএ নেটওয়ার্ক এ প্রচার করা হয়। "গ্রীষ্মের বৃত্তহম ইভেন্ট" হিসেবে বর্ণনা করা হয়। এটা ডাব্লিউডাব্লিউই এর "বৃহত্তম চার" প্রতি-দর্শনে-পরিশোধ আয়োজনগুলোর মধ্যে একটি (সাথে রেসেলম্যানিয়া, রয়্যাল রাম্বাল এবং সার্ভাইবার সিরিজ)। যদিও রয়্যাল রাম্বালে দর্শকসংখ্যা বেশি, কিন্তু ডাব্লিউডাব্লিউই থেকে বলা হয়ে থাকে রেসেলম্যানিয়ার পর দ্বিতীয় বৃহত্তম আয়োজন।
আইটিসি হোটেল
আইটিসি হোটেল ভারতের একশটি বড় হোটেলগুলোর মধ্যে ২য়। যেটা নিউ দিল্লীর গুরগাওয়ে অবস্থিত আইটিসি গ্রীন সেন্টারে্র হোটেল বিভাগের প্রধান কার্যালয়ে অবস্থিত। ভারতের সনামধন্য সটারউড হোটেল এবং রিসোর্ট এর মালিকসত্ব আইসিটি হোটেলের মালিক।। এই হোটেলটি আইটিসি লিমিটেড(পূর্বে ইন্ডিয়া টোবাকো কোম্পানি) এর একটি অংশ। আইটিসি হোটেল নিয়মিতভাবেই এশিয়ার মধ্যে সবচেয়ে বেশী আতিথেয়তা প্রদানকারী প্রতিষ্ঠান হিসেবে মনোনয়ন পেত।
১৯৭৫ সালের ১৮ই অক্টোবর চেন্নাইয়ে “চোলা” নামের একটি হোটেল শুরু করেই আইটিসি লিঃ তাদের হোটেল ব্যবসা শুরু করে। ২০০৬ সাল নাগাদ এই প্রতিষ্ঠান ৭৫টি ভিন্ন যায়গায় ১০০টি হোটেল এর মালিকানা লাভ করে। আইটিসি হোটেলের তাদের অতিথিদেরকে রাজসিক সেবা দেওয়ার একটি খ্যাতি ছিল।
বুখারা,পেশোয়ার,দাকশিন,দমফুক এবং কাবাব ও কারি’স এখন আইটিসি লিমিটেডের নামকরা রেস্তোরা।ভারতের বাজারে খাদ্য পণ্য ও রান্নাঘরের জিনিস্পত্রের জন্য এর খ্যাতি রয়েছে।
ভারতের সবচেয়ে বেশী চিত্রশিল্প সংগ্রহশালা রয়েছে এই হোটেলে।তারা কোলকাতাতে এর একটি জাদুঘর করার পরিকল্পনা করেছিল।
এই সেবাগুলো বিভিন্নভাবে দেওয়া হয়ে থাকেঃ১৯৭৫ সাল থেকে আইসিটি হোটেল ৫০জনের বেশি ভারতীয় শিল্প হতে তাদের চিত্র সংগ্রহ করেছিল তাদের মধ্যে কয়েকজন হলঃ এ.জে সুব্ররামায়ন,কৃশান খান্না,যতিন দাশ,রাম কুমার,এম.এফ হুসাইন,এফ.এন সৌজা,জে সোয়ামিন্থান,তায়েব মেহতা,অঞ্জলি এলা মেহন,আকবর পাদামসে,এ.রামচন্দন,সতীশ গুজরাল,মিরা মুখার্জি,জামিনি রায়,বিকাশ ভট্টাচার্য,সঞ্জয় ভট্টাচার্য,গপি গাজয়ানি,বিরেন দে,কিম মিশেল, জে.আর সান্তোষ এবং অর্পিতা সিং।
লিথুয়ানীয় ভাষা
লিথুয়ানীয় (lietuvių kalba) লিথুয়ানিয়ার অফিসিয়াল রাষ্ট্রীয় ভাষা এবং ইউরোপীয় ইউনিয়নের রাষ্ট্র ভাষা হিসেবে স্বীকৃত। লিথুয়ানিয়াতে স্থানীয় প্রায় ২.৯ মিলিয়ন এবং বিদেশে ২,০০,০০০ জন লিথুয়ানীয় ভাষাভাষী রয়েছে। লিথুয়ানীয় হল একটি বাল্টিক ভাষা, লাটভিয়ার সাথে ঘনিষ্ঠভাবে সম্পর্কিত, যা আংশিকভাবে পারস্পরিক বোধগম্যরূপ। একে লাতিন বর্ণমালায় লেখা হয়। লিথুয়ানীয় ভাষাকে প্রায়ই সর্বাধিক রক্ষণশীল জীবন্ত ইন্দো-ইউরোপীয় ভাষা বলা হয়। প্রোটো-ইন্দো-ইউরোপীয় ধারণকারী অনেক বৈশিষ্ট্য এখন অন্যান্য ইন্দো-ইউরোপীয় ভাষাগুলোর মধ্যে হারিয়ে গিয়েছে।
দক্ষিণ এশিয়ার ভাষাসমূহ
দক্ষিণ এশিয়ায় কয়েকশ ভাষা প্রচলিত আছে। ভারতে কথিত সর্বাধিক ভাষাসমূহ ইন্দো-ইউরোপীয় (প্রায় ৭৪%), দ্রাবীড় (প্রায় ২৪%), অস্ট্রো-এশীয় (মুন্ডা)(প্রায় ১.২%) অথবা তিবেতো-বর্মীয় (প্রায় ০.৬%) পরিবারের সদস্য, যার সাথে হিমালয় পাবর্ত্য অঞ্চলের এমন কিছু ভাষা রয়েছে যেগুলো এখনও শ্রেণীবিভক্ত করা হয়নি। এসআইএল এথনোলগ তালিকায় ভারতের ৪৬১টি ভাষা তালিকাভুক্ত করা হয়েছে।
The 2001 census recorded 29 individual languages as having more than 1 million native speakers (0.1% of total population).
জাকারিয়া তামের
জাকারিয়া তামের () (জন্ম ২ জানুয়ারি, ১৯৩১) আরবি ভাষার অন্যতম প্রধান কথাশিল্পী। রাজনীতিলগ্ন লেখক, আরব ঐতিহ্য, প্রত্ন উপাদান রাজনীতি তার গল্পের উপজীব্য। তার প্রথম গ্রন্থ প্রকাশ ১৯৫৭ সালে। এখনো লিখে যাচ্ছেন। বাস করেন লন্ডন নগরীতে। বিভিন্ন ভাষায় তার লেখা অনুদিত হয়েছে। বাংলায় 'জাকারিয়া তামেরের গল্প' নামে তার গল্প সংকলন রয়েছে। অনুবাদ করেছেন ষড়ৈশ্বর্য মুহম্মদ। মেঘ প্রকাশনী থেকে ২০১৫ সালে এটি প্রকাশিত।
জাকারিয়া তামেরের জন্ম সিরিয়ার দামেস্কের আল-বাশা জেলায় ১৯৩১ সালে। তিনি নিজের পরিবারকে সাহায্যের জন্য ১৯৪৪ সালে স্কুল ত্যাগ করতে বাধ্য হন।
শাহ নেয়ামত উল্লাহ ওয়ালী
শাহ সৈয়দ নেয়ামতউল্লাহ হলেন মধ্যযুগের একজন প্রখ্যাত ইসলাম প্রচারক। তিনি তৎকালীন গৌড়ে ইসলাম প্রচার করেন। সুলতান শাহ সুজার রাজত্বকালে (১৬৩৯-১৬৬০ খ্রিঃ) তিনি দিল্লী প্রদেশের করোনিয়ার নামক স্থান থেকে ধর্ম প্রচারের উদ্দেশ্যে নানা স্থান ভ্রমণ করে রাজমহলে এসে উপস্থিত হন। তার আগমনবার্তা জানতে পেরে শাহ সুজা তাকে অত্যন্ত সম্মানের সঙ্গে অভ্যর্থনা জানান এবং তার নিকট বায়াত গ্রহণ করেন। পরে তিনি গৌড়ের উপকন্ঠে (বর্তমান শিবগঞ্জ উপজেলা) ফিরোজপুরে স্থায়ীভাবে আস্তানা স্থাপন করেন।
দীর্ঘদিন এই অঞ্চলে তিনি সুনামের সঙ্গে ইসলাম প্রচার করে ফিরোজপুরেই ১০৭৫ হিজরী (১৬৬৪ খ্রিস্টাব্দে) মতান্তরে ১০৮০ হিজরীতে (১৬৬৯ খ্রিস্টাব্দে) সমাধিস্থ হন। চাঁপাইনবাবগঞ্জ থেকে প্রায় ৩৫ কি.মি. দূরেুত্বে অবস্থিত শিবগঞ্জ উপজেলার শাহাবাজপুর ইউনিয়নে ঐতিহ্যবাহী তোহাখানা কমপ্লেক্স এর অভ্যান্তরে শাহ নেয়ামতউল্লাহ (রঃ) এর তিন গম্বুজ মসজিদের উত্তরে শাহ নেয়ামতউল্লাহ (রঃ) এর মাজার অবস্থিত।
শাহ সুজার তাহখানা
শাহ সুজার তাহখানা একটি তিনতলা বিশিষ্ট রাজ প্রাসাদ। তোহাখানা ফার্সি শব্দ, যার আভিধানিক অর্থ ঠান্ডা ভবন বা প্রাসাদ। গৌড়-লখনৌতির পিরোজপুর এলাকায় একটি বড় পুকুরের পশ্চিম পাড়ে অবস্থিত ভবন কাঠামোটি ঐতিহ্যগতভাবে তোহাখানা নামে পরিচিত। চাঁপাইনবাবগঞ্জ থেকে প্রায় ৩৫ কি.মি. দূরেুত্বে অবস্থিত শিবগঞ্জ উপজেলার শাহাবাজপুর ইউনিয়নে ঐতিহ্যবাহী তোহাখানা কমপ্লেক্স বা তোহাখানা অবস্থিত।
বঙ্গ সুলতান শাহ সুজা তাঁর মুর্শিদ সৈয়দ নেয়ামতউল্লাহ এর উদ্দেশ্যে শীতকালীন বাসের জন্য ফিরোজপুরে তাপনিয়ন্ত্রণ ইমারত হিসেবে এ ভবনটি নির্মাণ করেছিলেন। সময়ে সময়ে শাহ সুজাও এখানে এসে বাস করতেন। বিভিন্ন ঐতিহাসিক গ্রন্থ হতে জানা যায়, মুঘল সম্রাট শাহজাহানের পু্ত্র শাহ্ সূজা বাংলার সুবাদার থাকাকলে ১৬৩৯-১৬৫৮ খ্রিঃ মতান্তে ১৬৩৯-১৬৬০ খ্রিঃ তাঁর মুরশিদ হযরত শাহ সৈয়দ নেয়ামতউল্লাহর প্রতি ভক্তি নিদর্শনের উদ্দেশ্যে তাপনিয়ন্ত্রিত ইমারত হিসেবে তোহাখানা নির্মাণ করেন। জনশ্রুতি আছে যে-শাহ সুজা যখন ফিরোজপুরে মোরশেদ শাহ নেয়ামতউল্লাহর সঙ্গে সাক্ষাত করতে আসতেন তখন উক্ত ইমারতের মধ্যবর্তী সুপ্রশস্ত কামরাটিতে বাস করতেন। তোহাখানা কমপ্লেক্সের ভেতরে আরো নাম না জানা অনেক সমাধি দেখা যায়। যাদের পরিয় এখনো জানা যায় নি। তবে এদেরকে হযরত শাহ সৈয়দ নেয়ামতউল্লাহর খাদেম বা সহচর বলে ধারনা করা হয়।
গৌড়ের প্রাচীন কীর্তির মধ্যে এই শ্রেণীর ইমরাত এই একটিই পরিলক্ষিত হয়। কড়িকাঠের উপর খোয়া ঢালাই করে যার ছাদ ও কোঠা জমাট করা হয়েছিল। উল্লেখিত মসজিদ ও তাহখানার নিকটস্থ সরোবর দাফেউল বালাহর তীরে অবস্থিত। এই দুই ইমারত হতে দুইটি সিড়ি সরোবরের তলদেশ পর্যন্ত বিস্তৃত। ভবনটির উত্তর-পশ্চিমে আরও দুটি কাঠামো রয়েছে নিকটস্থটি একটি তিন গম্বুজবিশিষ্ট মসজিদ এবং একটু উত্তরে অবস্থিত অপরটি ভল্টেড বারান্দা ঘেরা একটি গম্বুজ সমাধি। যেহেতু ভবনগুলো একই সময় একটি বিশেষ উদ্দেশ্যেই নির্মিত হয়েছিল, সেহেতু সব ভবনকে একত্রে একটি একক ইউনিট বা একটি কমপ্লেক্স হিসেবে গণ্য করা হয়। এ ভবনটি মূলত ইট নির্মিত। তবে দরজার চৌকাঠের জন্য কালো পাথর এবং সমতল ছাদের জন্য কাঠের বিম ব্যবহৃত হয়েছে। পশ্চিম দিক থেকে ভবনটিকে দেখলে একতলা মনে হয়, পূর্বদিক থেকে অবশ্য দ্বিতল অবয়বই প্রকাশ পায়, যার নিচতলার কক্ষগুলো পূর্বদিকে বর্ধিত এবং খিলানপথগুলো উত্থিত হয়েছে সরাসরি জলাশয়টি থেকে। ভবনের দক্ষিণ পাশে রয়েছে একটি গোসলখানা যেখানে পানি সরবরাহ হতো একটি অষ্টভুজাকৃতির চৌবাচ্চার মাধ্যমে জলাশয় থেকে। উত্তর পাশে একটি ছোট পারিবারিক মসজিদ অবস্থিত, এর পেছনে রয়েছে একটি উন্মুক্ত কক্ষ যেটি একটি অষ্টভুজাকার টাওয়ার কক্ষের সঙ্গে সংযুক্ত ছিল। এ টাওয়ার কক্ষটি সম্ভবত ধ্যানের জন্য ব্যবহৃত হতো। অষ্টভুজাকার টাওয়ারটি সব কমপ্লেঙ্টিতে ভারসাম্য প্রদান করেছে। প্রাসাদটি প্লাস্টার করা এবং খোদাইকৃত। এসব অলঙ্করণ রীতি মোঘল আমলের।
সিঙ্গাপুরের জাতীয় প্রতীক
সিঙ্গাপুরের জাতীয় প্রতীক  একটি  যুদ্ধের ঢালে অঙ্কিত নকশা সদৃশ ছাপা যা মূলত দক্ষিণ-পুর্ব এশিয়ার দ্বীপ দেশ সিঙ্গাপুর এর প্রতীক।  এটি ১৯৫৯ সালে চালু করা হয়েছিল, যে বছরে এটি ব্রিটিশ সাম্রাজ্য হতে স্বায়ত্বশাসন পায়। একটি কমিটি এটি নির্বাচিত করে, তৎকালীন উপ-প্রধান মন্ত্রী এর কাছে প্রেরণ করেন, যিনি সিঙ্গাপুরের জাতীয় পতাকার এবং এর জন্য দায়িত্ব পালন করেন।
বিশেষ ছাপ টির কেন্দ্রে একটি লাল যুদ্ধ-ঢাল এবং তাতে একটি চন্দ্রিকা  (একটি  নতুন চাঁদ যা একটি নবীন,উদীয়মান জাতিকে প্রকাশ করে) এবং পাঁচটি সাদা রং এর তারা (বিভিন্ন জাতীয় ভাবধারা,বহুসংস্কৃতির সম্মিলন প্রকাশ করে), দাঁড়ানো অবস্থায় সিংহ এবং একটি বাঘ (সিঙ্গাপুর এবং মালয়েশিয়া কে প্রকাশ করে); নিচে একটি নীল ফিতাতে স্বর্ণাক্ষরে লিখা রয়েছে " মাজুলাহ সিঙ্গাপুরা ", মালয় ভাষায় যার অর্থ "অগ্রগামী সিঙ্গাপুর"। যদিও জাতীয় প্রতীক ব্যবহার সরকারের জন্যই সংরক্ষণ করা হয়েছে, প্রতীকটি মুদ্রা এবং জাতীয় সাজসজ্জায় সর্বদা ব্যবহার্য, এবং  জাতীয় পাসপোর্ট এর প্রচ্ছদে দেখা যায়।
১৯৫৯ সালে সিংগাপুরের স্বায়ত্বশাসন লাভের পর প্রধানমন্ত্রী  লি কুয়ান ইউ  তৎকালীন প্রচলিত যুক্তরাজ্যের জাতীয় প্রতীকের পরিবর্তে দেশটির জন্য একটি নতুন জাতীয় প্রতীক ও অন্যান্য জাতীয় প্রতীক প্রণয়ন করতে মনঃস্থির করে ।  উপপ্রধানমন্ত্রী টো'হ শিন চায়  এর নেতৃত্বে জাতীয় প্রতীক প্রণয়ন করতে একটি কমিটি গঠিত হয়, যিনি এই চিহ্নটি ও সিঙ্গাপুরের জাতীয় পতাকা উভয়ের নকশাতে জাতীয় ঐক্যবদ্ধতা, ও বহু সম্প্রদায়ের পরিচিতি তুলে ধরতে চেয়েছিলেন।
টো'হ এর কমিটি দুই মাস সময়ের মধ্যে কোট অফ আর্মস এবং জাতীয় পতাকা প্রণয়ন করেছিলেন। সংস্কৃতি বিষয়ক মন্ত্রী কর্তৃক জাতীয় প্রতীক সংশ্লিষ্ট আইন এর একটি নথি সিংগাপুরের সংসদে উত্থাপন করেন। যা নভেম্বর ১৯৫৯ সালে অনুমোদিত হয়। ১৯৫৯ সালের ৩রা ডিসেম্বরে, কোট অফ আর্মস, জাতীয় সংগীত ও জাতীয় পতাকা প্রথমবারের মত মানুষের সামনে প্রকাশ করা হয়।
টো'হ ১৯৮৯ সালে জাতীয় প্রতীকের শুরুর কার্যক্রম সম্পর্কে বলেছিলেন, "জাতীয় সংগীত ছাড়াও আমাদেরকে জাতীয় পতাকা ও প্রতীক প্রণয়ন করতে হয়েছিল ", এবং তিনি  সিঙ্গাপুরের নতুন জাতীয় পতাকাকে ইউনিয়ন জ্যাক পাশে উড়তে দেখতে চান।
প্রতীকচিহ্নের পটভূমি লাল রঙের ঢাল টিতে সাদা রঙের পাঁচটি তারকা আর তার উপরিভাগে,সাদা রঙের একটি অর্ধচন্দ্র যা সিঙ্গাপুরের জাতীয় পতাকা এবং  বেসামরিক জাহাজে ব্যবহার করা প্রতীক চিহ্ন এর মতই। লাল রং বোঝায় "সাম্যবোধের ও বিশ্ব ভাতৃত্ব বোধ" এবং  সাদার মাধ্যমে "চির-বিশুদ্ধতা ও সদ-গুণাবলী" এর উপর জোর দেয়া হয়। অর্ধচন্দ্র টি নতুন উদিত চাঁদ, যা "একটি উদীয়মান বর্ধিষ্ণু জাতি" চিহ্নিত করে। এছাড়া পাঁচটি  তারা হলো "গণতন্ত্র, শান্তি, প্রগতি, ন্যায়বিচার, ও সাম্য - এই পাঁচটি আদর্শের তাৎপর্যবাহী"।
ঢালটির(বর্ম) ধারক একটি সিংহ ও একটি বাঘ : বাঘটি চিহ্নিত করে মালয়েশিয়ার সাথে ঐতিহাসিক ও দৃঢ় সম্পর্ক  (যাতে ১৯৬৩ থেকে ১৯৬৫ সাল সিঙ্গাপুর একটি প্রদেশ হিসেবে অন্তর্ভুক্ত ছিল) যেখানে সিংহটি সিঙ্গাপুর নিজেই। অংশটির নিচে নীল ফিতা, তে স্বর্ণাক্ষরে লিখা রয়েছে ""মাজুলাহ সিঙ্গাপুরা"" । ""মাজুলাহ সিঙ্গাপুরা""  অবশ্য এ দেশের জাতীয় সংগীতের নামও বটে; জাতীয় ভাষা, মালয় ভাষায় যার অর্থ "অগ্রগামী সিঙ্গাপুর"।
১৯৮৫ সালে সিঙ্গাপুরের সার্বিক অর্থনীতির কতৃত্বকারী প্রতিষ্ঠান (মনিটরী অথরিটি অফ সিঙ্গাপুর তাদের দ্বিতীয় পর্যায়ের মুদ্রা অবমুক্ত করে। জাতীয় প্রতীকটি কয়েনের পেছনের পিঠে দেখা যায়, যা ঘিরে থাকে  চারটি অন্যতম রাষ্ট্রভাষাতে (চীনা,মালয়, তামিল,ইংরেজী) দেশের নাম দ্বারা এবং প্রস্তুতের সাল। ১৯৮৭ সালে একই প্যাটার্নের ডলার কয়েনের মুদ্রা অবমুক্ত করা হয়।
উগ্র শ্রীনিবাস
উগ্র শ্রীনিবাস হলেন ভারতের অন্ধ্রপ্রদেশ রাজ্যের তিরুমালার বেঙ্কটেশ্বর মন্দিরের একটি বিগ্রহ। "উগ্র" শব্দের অর্থ ক্রুদ্ধ। এই বিগ্রহটির আদি নাম ছিল "বেঙ্কটত্তুরৈবর"। তামিল ভাষায় "বেঙ্কটত্তুরৈবর" শব্দের অর্থ ‘বেঙ্কটমের অধিবাসী সর্বোচ্চ ঈশ্বর’। বিগ্রহটিকে বেঙ্কটেশ্বরের ক্রুদ্ধ রূপ মনে করা হয়। এটি "স্নাপন মূর্তি" নামেও পরিচিত।
কিংবদন্তি আছে যে, ১৪শ শতাব্দীতে ব্রহ্মোৎসবম্‌ অনুষ্ঠানের সময় গ্রামে একটি অগ্নিকাণ্ড হয় এবং পুরো গ্রামটি ভস্মীভূত হয়। গ্রামবাসীরা দেবতার কাছে প্রার্থনা জানালে, বেঙ্কটেশ্বর এক ভক্তকে স্বপ্নাদেশ দেন। সেই সময় উগ্র শ্রীনিবাস ছিলেন "শোভাযাত্রা বিগ্রহ" বা "উৎসব মূর্তি"। স্বপ্নাদেশের মাধ্যমে নতুন উৎসব মূর্তি মালায়াপ্পা স্বামীর বিগ্রহটি খুঁজে পাওয়া যায়। সেই সময় থেকে উগ্র শ্রীনিবাসের বিগ্রহটি আর সূর্যোদয়ের পর মন্দিরের বাইরে বের করা হয় না। ভক্তেরা বিশ্বাস করেন যে, সূর্যালোক এই বিগ্রহের গায়ে লাগলে তা থেকে মন্দির চত্বরে আগুন ছড়িয়ে পড়তে পারে।
"ধ্রুব বেরা" ছাড়া উগ্র শ্রীনিবাসের বিগ্রহটি মন্দিরের দ্বিতীয় প্রাচীনতম বিগ্রহ। এই বিগ্রহ কবে মন্দিরে প্রতিষ্ঠিত হয়েছিল, তা জানা যায় না। তবে নথি অনুসারে, ১০ম শতাব্দীতেও মন্দিরে এই বিগ্রহ পূজিত হত। সেই ক্ষেত্রে এই বিগ্রহ ভোগ শ্রীনিবাস বিগ্রহেরও আগে প্রতিষ্ঠিত হয়েছিল বলে ধারণা করা হয়। নথিপত্র থেকে আরও জানা যায় যে, ১৪শ শতাব্দী পর্যন্ত মন্দিরের "উৎসব মূর্তি" হিসেবে এই বিগ্রহ ব্যবহৃত হয়েছে। এরপরই মালায়াপ্পা স্বামীর মূর্তিটি পাওয়া যায় এবং সেটি উৎসব মূর্তি হিসেবে ব্যবহৃত হতে থাকে।
উগ্র শ্রীনিবাসের বিগ্রহটির উচ্চতা ১৮ ইঞ্চি। এটি একটি ৭ ইঞ্চি উঁচু বেদীর উপর দণ্ডায়মান। বিগ্রহের হাতের চক্রটি সামান্য বাঁকা। এটি ব্যবহারোন্মুখ চক্রের নিদর্শন। তাই এটিকে বলা হয় প্রয়োগ চক্র। বিগ্রহের সঙ্গে ভূদেবী ও শ্রীদেবীর বিগ্রহও দণ্ডায়মান অবস্থায় দেখা যায়।
এই বিগ্রহের পূজা বছরের তিনটি দিনে হয়। এগুলি হল উত্থান একাদশী, মুক্কোতি দ্বাদশী ও দ্বাদশারাধনা। কেবলমাত্র কৈশিকা দ্বাদশীর (যা মুক্কোতি দ্বাদশী নামেও পরিচিত) দিন সূর্যোদয়ের আগে বিগ্রহটিকে শোভাযাত্রা সহকারে বের করা হয়। অন্য দুদিন মন্দিরের ভিতরেই বিগ্রহটিকে পূজা করা হয়।
শ্রীবৈষ্ণব সম্প্রদায় উত্থান একাদশী ও কৈশিকা দ্বাদশীকে "প্রবোধোৎসব" আখ্যা দিয়ে থাকে। উত্থান একাদশীর দিন বিষ্ণুকে যোগণিদ্রা থেকে জাগ্রত করা হয়। হিন্দু বিশ্বাস অনুসারে, আষাঢ় শুক্লা একাদশী (বিষ্ণু শয়ন একাদশী) তিথিতে বিষ্ণু যোগণিদ্রায় মগ্ন হন। শ্রীবৈষ্ণবরা কৈশিকা দ্বাদশীর নামকরণ করেছেন, বিষ্ণুভক্ত চণ্ডাল ভক্ত নাম্বদুবনের রচিত একটি গানের ‘রঙ্গম’ অনুসারে। ভক্ত নাম্বদুবন তাঁর সত্যরক্ষার জন্য এক রাক্ষসের খাদ্য হতে সেই রাক্ষসের কাছে গিয়েছিলেন। কৈশিকা পুরাণম্‌ গ্রন্থে এই দিনের উষাকালের বৈশিষ্ট্যগুলি উল্লিখিত হয়েছে। উল্লেখ্য, এই গ্রন্থখানি সংস্কৃত, তামিল বা তেলুগুর মিশ্র ভাষায় (মণিপ্রবলম্‌) রচিত। এতে অনেক সংস্কৃত উদ্ধৃতি ও স্থানীয় ভাষায় ব্যাখ্যা দেওয়া আছে।
আরানি সিল্ক
আরানি সিল্ক শাড়ী একপ্রকারের সিল্কজাত হাতে বোনা শাড়ী, যা তামিলনাড়ু রাজ্যের আরানি অঞ্চলে পাওয়া যায়। আরানি সিল্ক শাড়ির বৈশিষ্ট্য হল এই শাড়ির জমির ভিন্নভাবে দুদিকেই আঁচল থাকে যার ফলে শাড়িটিকে দুটো আলাদা শাড়ির মতো ব্যবহার করা যায়। এই হস্তশিল্প ভারতের ভৌগোলিক অস্তিত্বের ইঙ্গিত দেয়।
আরানি সিল্ক তার ঐতিহ্যপূর্ন, সিল্ক তন্তুর বুননের গণ্য সুবিদিত। আরানি সিল্ক শাড়ির নক্সা অর্ধেক এক রঙের এবং বাকী অর্ধেক অংশ অন্য রঙের। এই শাড়ির দুদিকে দুটি ভিন্ন ধর্মী আঁচল থাকে। যার ফলে একই আরানি শাড়িকে দুবার এবং দু'ভাবে ব্যবহার করা যায়।
এই শাড়ির পাড়ের সীমানায় ফুলের নক্সা দেখা যায় এবং তা সুন্দর ভাবে সুসজ্জিত থাকে। আরানি সিল্ক শাড়ির আঁচল জরি অথবা বিভিন্ন রঙের সুতো দিয়ে বোনা হয়। আরানি সিল্ক কম ওজন বিশিষ্ট হয়।
আরানি সিল্ক শাড়ির বৈশিষ্টমূলক পদ্ধতি হল, প্রথমে সুতোগুলিকে ভালো করে ধুয়ে প্রয়োজনীয় রঙ্গে চুবিয়ে রাখা হয় এবং ফোটানো হয়। পরবর্তী সময়ে বয়ন শিল্পীরা সুতোগুলিকে মাঝে মধ্যেই নাড়িয়ে দেন যাতে সুতোয় ভালোভাবে রঙ মেশে। এই পদ্ধতির গুরুত্বপূর্ন ব্যাপার হল রঙ মেশানো যা ফেব্রিকের গঠনকে টেকসই করে।
সাইবেরীয় চুনিকণ্ঠী
সাইবেরীয় চুনিকণ্ঠী () বৈজ্ঞানিক নাম ("Luscinia calliope") ছোট প্যাসারিফর্মিস পাখিটি দক্ষিণ এশিয়ার একটি খুবই পরিচিত পাখি। তবে বাংলাদেশের বিরল পরিযায়ী পাখি এটি। পাখিটি ‘লালগলা বা গুম্পিগোরা’ নামেও পরিচিত।
দৈর্ঘ্য কমবেশি ১৫ সেন্টিমিটার। প্রসারিত ডানা ২৫ সেন্টিমিটার। স্ত্রী-পুরুষ পাখির চেহারা ভিন্ন। পুরুষ পাখির গলার কেন্দ্রবিন্দু উজ্জ্বল লাল। চোখের উপর-নিচে স্পষ্ট চওড়া সাদাটান। অপরদিকে স্ত্রী পাখির গলা অস্পষ্ট সাদাটে। উভয়ের মাথা, পিঠ ও লেজ জলপাই-বাদামি। লেজ ঊর্ধ্বমুখী। লেজতল সাদাটে। বুক ধূসর। পেট জলপাই-বদামির ওপর অস্পষ্ট সাদাটে। ঠোঁট শিং কালো, গোড়ার দিকে ফ্যাকাসে। চোখ কালো। পা ত্বক বর্ণ।
পুরুষ পাখির ভ্রু-রেখা স্পষ্ট সাদা, গলা চুনি লাল, থুতনির পাশে কালো টান থাকে। মেয়েপাখির গলা সাদা কিংবা বেগুনি।
এদের প্রধান খাবার পোকামাকড় ও কীটপতঙ্গ। প্রজনন মৌসুম মে থেকে আগস্ট। বাসা বাঁধে সাইবেরিয়ার তাইগ্যা অঞ্চলে। সরাসরি ভূমিতে ঘাস, তন্তু, চিকন ডালপালা ও চুল পেঁচিয়ে বাসা বানায়। ডিম পাড়ে ৪-৬টি। ডিম ফুটতে সময় লাগে ১৪ দিন। শাবক শাবলম্বী হতে সময় লাগে সপ্তাহ দুয়েক।
4- A Guide to the Birds of Thailand - Boonsong Lekagul, Philip D. Round, Mongkol Wongkalisn, Kamol Komolphalin, Ben King.[[Category:
[[Category:এশিয়ার পাখি]]
[[বিষয়শ্রেণী:ভারতের পাখি]]
[[বিষয়শ্রেণী:বাংলাদেশের পাখি]]
[[বিষয়শ্রেণী:ভুটানের পাখি]]
[[বিষয়শ্রেণী:ফিলিপাইনের পাখি]]